U okviru faze 1 u ulici Matije Gupca, na potezu od ulice Marka Oreškovića do ulice Maksima Gorkog (Beogradski put), završeni su asfalterski radovi i ova deonica je otvorena za saobraćaj.\nU okviru faze 2 u ulici Matka Vukovića, na raskrsnici sa Matije Gupca/Trga žrtava fašizma realizovana je izgradnja i drugog šahta, te je preko čvorišta na raskrsnici obezbeđeno prepumpavanje i usmeravanje otpadnih i atmosferskih voda preko izgrađene deonice Kolektora II u ulici Matije Gupca. U okviru iste faze nastavljena je izgradnja oko 40 metara Kolektora prečnika 1400 mm u ulici Trg žrtava fašizma prema ulici Petefi Šandora.\nU okviru faze 4a1 na Bajskom putu, na potezu od ulice Vareške do ulice Marka Marulića, se vrše pripreme za asfaltiranje radi dovođenja kolovoza u prvobitno stanje, montiraju se šaht poklopci i rešetke.\nU okviru faze 4a2 u ulici Stevana Mokranjca od Bajskog puta do ulice Augusta Cesarca su privremeno obustavljeni radovi, jer je operativna ekipa izvođača radova angažovana na postavljanju izvoda Kokeltora VII i V ispod budućeg kružnog toka na Majšanskom putu.\nU okviru faze 4b u ulici Petra Svačića do ulice Stevana Filipovića, završeni su radovi na izgradnji Kolektora II, nastavlja se sa postavljanjem sekundarnog voda i priključaka. Nastavljena je izgradnja oko 20 metara Kolektora prečnika 700 mm u ulici Stevana Filipovića.\nU toku su radovi na polaganju izvoda Kolektora VII i Kolektora V ispod budućeg kružnog toka na raskrsnici Majšanski put – ulice 51. Divizije, čija je izgradnja predviđena u periodu od 23. septembra do 15. novembra 2015. godine.\nOvo je ujedno i odgovor građanima iz MZ „Željezničko naselje“ koji su postavili pitanje da li će se zbog predviđene izgradnje nastavka Kolektora VII novoizgrađeni kružni tok ponovo rušiti i raskopavati. Dana 04. marta 2015. godine JKP „Vodovod i kanalizacija“ Subotica kao investitor Projekta za unapređenje vodnih sistema grada Subotice je održao sastanak sa vlasnicima svih podzemnih infrastrukturnih instalacija, kao i predstavnicima Gradske uprave, JP Direkcija za izgradnju, MUP i drugim nadležnim službama i izvođačem radova, na kojem je nakon predstavljanja projekta sa trasama izgradnje zaključeno potrebno izmeštanje objekata koji se nalaze na trasi izgradnje, odnosno postavljanje izvoda za buduće instalacije u cilju racionalnijeg i ekonomičnijeg korišćenja gradilišta na bitnijim pravcima i raskršćima.\nU okviru partije 1, u ulici Matije Gupca od Maksima Gorkog (Beogradski put) do Matka Vukovića, nastavljena je izgradnja Centralnog magistralnog vodovoda sa paralelnim radovima na rušenju starog zidanog Kolektora.


Fare Cinema 2019: Festival italijanskog filma - Dan u Beogradu\nNaslovna » Izlasci » Festivali » Fare Cinema 2019: Festival italijanskog filma\nFestival italijanskog filma: Pirane\nFare Cinema 2019: Festival italijanskog filma\nAh Neša 19. maj 2019. Festivali Postavite komentar\nOd 21. do 26. maja u Jugoslovenskoj kinoteci biće održan Festival italijanskog filma a na dan otvaranja ulaz je besplatan.\nFestival organizuje Italijanski institut u okviru drugog izdanja Nedelje italijanskog filma u svetu, „Fare Cinema“, kao deo obeležavanja 140 godina od uspostavljanja diplomatskih odnosa između Italije i Srbije i 10 godina od uspostavljanja strateškog partnerstva između Rima i Beograda.\nBiće prikazano deset italijanskih ostvarenja, a kao prateći događaj festivala biće predstavljen film „Pirane“ (La paranza dei bambini), koji je osvojio Srebrnog medveda na ovogodišnjem Filmskom festivalu u Berlinu, snimljen po romanu čuvenog pisca Roberta Savijana koji od 23. maja počinje sa prikazivanjem u bioskopima širom Srbije.\nSpecijalna gošća festivala biće Lučija Nigri, scenografkinja. Ona će 22. maja od 12.30 održati predavanje na Fakultetu primenjenih umetnosti, a iste večeri od 20.30 obratiće se publici u Kinoteci.\nNa zatvaranju festivala biće priređen koncert u Kinoteci; nastupiće Mauro Maur i Fransoaz De Klose sa bendom koji će izvoditi filmsku muziku, uključujući i dela Enija Morikonea.\n20.00… NA PUTOVANJU SA ADELE / IN VIAGGIO CON ADELE\n18.00… MALI TITO I VANZEMALJCI / TITO E GLI ALIENI\n20.30… NEPRIJATELJ KOJI TE VOLI / UN NEMICO CHE TI VUOLE BENE\n18.00… MENOKJO / MENOCCHIO\n20.30… JA SAM OLUJA / IO SONO TEMPESTA\n18.00… GDE GOD DA SI / OVUNQUE PROTEGGIMI\n18.00… BIĆEMO MLADI I LEPI / SAREMO GIOVANI E BELLISSIMI\n18.00… MOJE DOBRO / IL BENE MIO\n20.30… KONCERT FILMSKE MUZIKE\nMauro Maur i njegovi solisti\nOd 23. maja u bioskopima širom Srbije\nTagovibioskopi festival italijanskog filma festivali film italijanski film izlasci kinoteka proleće u beogradu u bioskopima\nPrethodni U Beogradu bilbordi sa motivima srednjovekovne istorije Srbije\nSledeći Black Lips u Domu omladine Beograda


Misija OEBS u Srbiji podržala izvođenje prvog onlajn kursa za pripadnike policije | OSCE\nPočetna strana Novosti Vest i saopštenja Misija OEBS u Srbiji podržala izvođenje prvog onlajn kursa za pripadnike policije\nMisija OEBS u Srbiji podržala izvođenje prvog onlajn kursa za pripadnike policije\nPribližno 100 pripadnika Ministarstva unutrašnjih poslova Republike Srbije učestvovalo je na stručnoj obuci o veštinama komunikacije koja je održana od 16. januara do 18. februara u Beogradu, a čije je izvođenje podržala Misija OEBS u Srbiji. Ovo je prvi put da pripadnici Ministarstva pohađaju onlajn obuku.\nPolicijski instruktori i administratori Ministarstva unutrašnjih poslova Republike Srbije prilagodili su sadržaj kursa, koji se do sada izvodio u tradicionalnom nastavnom okruženju, izvođenju putem onlajn platforme. Misija OEBS u Srbiji je navedenim predstavnicima Ministartsva prethodno omogućila da unaprede praktične veštine i teoretska znanja kako bi mogli da kreiraju platformu za elektronsko učenje.\nOva platforma omogućava pripadnicima policije širom Srbije da učestvuju u besplatnim onlajn kusrevima stručnog usavršavanja kako bi unapredlili veštine taktične i asertivne komunikacije, socijalne interakcije i verbalne i neverbalne komunikacije putem opsežne onlajn interakcije sa ostalim učesnicima na kursu i instruktorima.\nPetonedeljni, probni, kurs je prvi u nizu onlajn kusreva koje će Ministarstvo unutrašnjih poslova ponuditi zaposlenima u Ministarstvu širom Srbije tokom 2012.godine.\nU 2011. godini, Ministarstvo unutrašnjh poslova u partnerstvu s Misijom OEBS u Srbiji je usvojilo Strategiju o elektronskom učenju sa ciljem modernizacije sistema obuke i obrazovanja policije.


Tužba od 300 miliona evra protiv Srbije zbog trgovačkog centra u Beogradu | Nova Ekonomija\nKako se ističe, spor se tiče dugoročnog ugovora o zakupu koji je BRIF T-C potpisao sa Vladom Srbije 2004. godine nakon tenderskog postupka – u skladu sa kojim su se investitori obavezali da na lokaciji ranije deponije na reci Dunav izgrade moderan trgovački kompleks. U skladu sa uslovima zakupa, privredno društvo BRIF T-C bi rukovodilo trgovačkim centrom kada bude izgrađen.\nZa kazne i penale iz budžeta Srbije 200 miliona evra\n- Treće lice je naime, podnelo konkurentski zahtev 2007. godine u pogledu jedne parcele zemljišta na čijem uređenju su privredna društva radila u skladu sa uslovima zakupa. To je dovelo do niza upravnih postupaka i na kraju do sudskog postupka koji se tiče zakonitosti inicijalnog tenderskog postupka. Sudski postupak je i dalje u toku – saopštili su njihovi zastupnici.\n- Obaveštenje o sporu je predato u julu 2019. godine u skladu sa Bilateralnim sporazumom o zaštiti investicija koji je Srbija potpisala sa Ekonomskom unijom Belgije i Luksemburga, ali strane nisu uspele da postignu mirno rešenje spora.\nPrivredna društva BRIF tvrde da njihova potraživana iznose približno 300 mil EUR – kažu iz Advokatske kancelarije Stanković i dodaju da je Međunarodni centar za rešavanje investicionih sporova 27. aprila registrovao tužbu koju je dostavilo privredno društvo BRIF TRES i njegovo zavisno društvo BRIF T-C.\n- Po shvatanju publikacije Global Arbitration Review, privredna društva BRIF se oslanjaju na taj sporazum budući da njihovo matično društvo ima sedište u Luksemburgu – kažu zastupnici.\nSrbija ima tri spora pred Međunarodnim centrom za rešavanje investicionih sporova. Detaljniji podaci o jednom od njih su nedavno objavljeni - tužba vredna 67 mil EUR koju su podneli kanadski investitori zbog navodne eksproprijacije farme mleka – nakon što je Međunarodni centar za rešavanje investicionih sporova objavio nekoliko dokumenata iz ovog predmeta u februaru.\nNe znam ko stoji iza tog društva, ali pretpostavljam da su neki "prijatelji" DOSovaca , koji su tada bili na vlasti. Nije mi jasno zašto su čekali tako dugo, ali ako treba da se plati (kažem "ako" jer ne verujem tim medjunarodnim antisrpskim sudovima) neka im plate DOSovci, koji su tada bili na vlasti .


Slaba izlaznost na izborima u Rusiji, svim kritičarima zabranjeno učešće\nSvet Autor:Aleksandra Godfroa17. sep. 202120:23 > 19. sep. 2021 11:3634 komentara\nU Rusiji se od danas do ponedeljka bira svih 450 poslanika u Donjem domu parlamenta, Dumi i lokalni organi vlasti. Izborni zvaničnici tvrde da su izbori rastegnuti na tri dana zbog epidemije korone.\nKako javlja reporterka Aleksandra Godfroa, svim kritičarima Kremlja je zabranjeno učešće na izborima, pogotovo onima koji imaju nekakve šanse da osvoje glasove u delu gde se glasa za kandidata, jer je ovo kombinovani izborni sistem, polovina poslanika se bira po partijskim listama, a pola direktno. Uglavnom su uklonjeni sa ovih izbora pod izgovorom da navodno imaju strane deonice kompanija, što svi oni negiraju.\nPutin glasao elektronski iz samoizolacije\nPrvi dan glasanja protekao je relativno mirno, ali i pomalo neobično. Tako je Centralna izborna komisija rekla da je njihov elektronski sistem glasanja bio podvrgnut hakerskim napadima, i kako oni uglavnom dolaze iz SAD i Nemačke.\nS druge strane, na nekim izbornim mestima su mogli da se vide ogromni redovi ljudi gde postoje informacije da je mnogima od njih rečeno da danas glasaju, a ne sutra ili prekosutra. Prema poslednjim zvaničnim informacijama, a to je 16 časova po moskovskom vremenu, izlaznost je bila samo devet odsto.\nIzbori se nastavljaju još dva dana, a određeni procenat ljudi je registrovan da glasa elektronskim putem. Opozicija i kritičari kažu da to otvara nebrojene mogućnosti za nepravilnosti na izborima na kojima prvi put od 1993. godine ne učestvuju posmatrači iz OEBS-a.\nJutros je izašla vest da je aplikacija „pametno glasanje“ koja je napravljena od strane fondacije Alekseja Navaljnog uklonjena iz „Gugl pleja“ i „Epl stora“, a to su zahtevale ruske vlasti. One su pretile čak kažnjavanjem ovih kompanija ogromnim novčanim kaznama ukoliko do uklanjanja aplikacije ne dođe. Ta aplikacija je služila da konsoliduje sve opozicione glasove, tako što ukazuje na konkretnog kandidata u svakom od 225 izbornih okruga, za koje ljudi treba da glasaju, kako bi tako ujedinjeni, opozicioni kandidat mogao da pobedi kandidata partije vlasti Jedinstvene Rusije.\nVeć nekoliko meseci vlasti se trude na svaki način da se ta imena objavljuju, kao i da se spreči korišćenje ove aplikacije. Saradnici Navaljnog kažu da su predstavnici ovih kompanija „poklekli“ pod pritiskom Kremlja.


Radio BN | VAŽNO: Nova saznanja o načinu prenošenja virusa korona!\nVAŽNO: Nova saznanja o načinu prenošenja virusa korona!\nObjavljeno: 2020-04-14 10:00\nAmerička Nacionalna akademija nauka dala je novi prilog tezi da se novi soj koronavirusa može širiti i vazduhom, a ne samo kapljicama koje se ispuštaju kijanjem ili kašljanjem.\nFoto: Istraživanja o načinu prenošenja virusa\nIako studije nisu završene, rezultati dostupnih istraživanja ukazuju na aerosolizaciju disanjem, napisao je Harvi Fineberg, čelnik Stalnog odbora za infektivne bolesti i zdravstvene rizike 21. veka u pismu dostavljenom Beloj kući.\nAmerički centar za kontrolu i prevenciju bolesti (CDC) i ostale zdravstvene agencije do sada su instistirale na tome da je primarni način prenošenja teškog akutnog respiratornog sindroma SARS- COV- 2 kroz veće respiratorne kapljice, koje ljudi izbacuju kašljanjem i kijanjem.\nMeđutim, ako se COVID-19 nalazi u ljudskom izdahu, zaštita od njega postaje teža, što ide u prilog preporuci da bi svi ljudi trebalo da nose maske u javnosti kako bi se smanjio nesvesni prenos virusa od osoba sa asimptomatskim oblikom zaraze, piše američki "Sajensmag".\nDebata o ovakvom načinu prenosu počela je ranije ove godine, a Fineberg i njegove kolege iz NAS su u studiji ukazali i na ostala istraživanja, poput nedavne studije Džošue Santarpije i kolega sa Medicinskog centra Univerziteta u Nebraski, u kojoj su izneti dokazi o virusnoj RNA u izolacionim sobama pacijenata koji su se lečili od COVID-19.\nVirusna RNA otkrivena je na teško dostupnim površinama, kao i u uzorcima vazduha, na udaljenosti do dva metra od pacijenata, prenosi "Blic".\nPrisustvo RNA ukazuje da se virus može širiti putem aerosola, zaključlili su Santarpija i njegov tim, iako nisu pronašli infektivne virusne čestice.\nGoogle Maps dobijaju novu korisnu opciju


Avion pao u Sibiru, dvoje putnika teško povređeno\nDve osobe su u kritičnom stanju zbog povreda zadobijenih u padu malog aviona nadomak lokalnog aerodroma u regionu Altaj, na jugozaopadu Sibira. U izveštaju TASS se navodi da je jedan povredjeni na aparatima za veštačko disanje u jedinici intenzivne nege u kritičnom stanju, dok ...\nAVIONSKA NESREĆA U SIBIRU Dve osobe teško povređene\nDve osobe su u kritičnom stanju zbog povreda zadobijenih u padu malog aviona nadomak lokalnog aerodroma u regionu Altaj, na jugozaopadu Sibira, saopšteno je iz regionalnog ministarstva zdravstva. U izveštaju TAS S se navodi da je jedan povređeni na aparatima za veštačko disanje ...\nPao avion U rusiji!\nNadeležni organi su pokrenuli istragu zbog nesreće ovog malog aviona koji se juče ujutru srušio kod sela Starobelokurika u sibirskom regionu Altaj Dve osobe su u kritičnom stanju zbog povreda zadobijenih u padu malog aviona nadomak lokalnog aerodroma u regionu Altaj, na ...\nAVIONSKA NESREĆA U SIBIRU! Dve osobe teško povređene\nDvoje teško povređenih u avionskoj nesreći na jugozapadu Sibira\nDvoje teško povređenih u avionskoj nesreći na jugozapadu Sibira Nadelzni organi su pokrenuli istragu zbog nesreće ovog malog aviona koji se juče ujutru srušio kod sela Starobelokurika u sibirskom regionu Altaj.


Zeničani optuženi zbog droge\nponedjeljak, 25 Juni 2012 12:18\nPred sudijom za prethodno saslušanje Suda BiH, Naser (28) i Nedžad (34) Hasić, te Zehrudin Šahinović (36) iz Zenice izjasnili su se da nisu krivi po optužnici kojom se terete za neovlašteni promet opojnim drogama. Trojica Zeničana su po nalogu Tužilaštva BiH uhapšena u akciji SIPA kodnog naziva Skiper, na području Zenice, u februaru ove godine, saopćilo je Tužilaštvo BiH.\nNaser Hasić je, prema optužnici, označen kao organizator grupe čiji su članovi postali Nedžad Hasić i Šahinović. Optuženi su jer su sa drugim njima poznatim pripadnicima organizovane grupe, radi pribavljanja imovinske koristi, tokom februara 2012. u BiH preprodavali spid koji je prethodno nabavljen na području Ho landije. Također su, stoji u optužnici, ugovarali i posredovali u prodaji, te prebacivanju i isporučivanju droge.\nPrilikom hapšenja, pripadnici SIPA su kod uhapšenih pronašli pet kilograma spida. Inače, Nedžad Hasić navodno u svom dosjeu ima oko 15 presuda zbog krađa i drugih krivičih djela. Presude su uglavnom Kantonalnog suda u Zenici, a i mlađi Hasić je također ranije hapšen zbog krađa\nViše iz kategorije: « Odležao u Zenici, opet uhapšen FUP prijavio načelnika Kaknja »


Vesti online / Vesti / Svet / "Turski tok tek posle 2017. godine"\n"Turski tok tek posle 2017. godine"\nTurski ambasador u Rusiji Umit Jardim ocenio je da se pokretanje gasovoda "Turski tok" ne može očekivati prie 2017. godine.\nKada je propala izgradnja Južnog, Rusi su se okrenuli projektu "Turski tok"\nRuski "Gasprom" ranije je izneo procenu da će gasovod početi s radom u decembru 2016. godine, ali još nije potpisan obavezujući ugovor o izgradnji "Turskog toka" između Moskve i Ankare.\n- Bilo bi netačno reći da će gasovod biti pokrenut konkretno 2016. ili 2017. godine - rekao je Jardim za rusku agenciju "Interfaks", dodajući da "Turska i Rusija još nisu ušle u fazu početka projekta".\nOn je dodao da Moskva i Ankara nastavljaju razgovore o tom pitanju, te izrazio uverenje da kada bi strane uspele da izvedu projekat, "to bila velika pobeda i za Tursku i za Rusiju".\nRanije je izvršni direktor "Gasproma" Aleksej Miler izjavio da će gas do Turske preko "Turskog toka" početi da stiže u decembru 2016. godine.\n* Forbs: "Turski tok" će naterati EU da računa na Rusiju i Tursku"\n* "Nije moguća izgradnja Turskog toka preko Srbije"\n* Ruski gas dobar za Britaniju i loš za Balkan\n* Pravi razlog zašto je blokiran Južni tok\n"Turski tok" postao je alternativa projektu "Južni tok", pošto je ruski predsednik Vladimir Putin u decembru prošle godine objavio da je projekat "Južni tok" suspendovan zbog protivljenja EU i najavio da Rusija planira da pokrene "Turski tok", koji bi preko Crnog mora išao do Turske.\nEKONOMIJA Stigle dozvole, počinje izgradnja Turskog toka\nNedelja 24.05.2015. 19:45\nPonedeljak 25.05.2015. 03:44\nKoja 2017 !? Juzni potok propao zbog "pritiska" u cevima Amera i EU !? Ako Turski dozivi "pritisak" u cevima Amera - opet savijanje cevi u nepoznatom pravcu ... , a mozda i prema Moskvi ? (Na svakom koraku - Putin podvije repic)


Evropska unija donela je odluku o izradi digitalnih sertifikata o vakcinaciji, koji će biti neophodni za putovanja. Evo šta to znači za sve nas!\nPročitajte još: Dosadila vam je gradska vreva? Ovo mesto nudi kuće za samo 1 EVRO!\nPokrenut proces izrade digitalnih sertifikata\nI sa kineskom i sa ruskom vakcinom će moći da se putuje\n10 kimonmetara pešačenja zbog vakcine\ndigitalna potvrda o vakcinisanju\nnema putovanje bez digitalne potvrde o vakcini\nNacionalne asocijacije turističkih agencija


Odlikovanja za “orliće” iz Srpske | Teslić Online\nMladi fudbaler iz Bijeljine Miladin Stevanović zahvalio je predsjedniku Srpske za medalju i današnji prijem u Banjaluci i istakao da medalja predsjednika Srpske znači ogromnu podršku u daljoj karijeri.\n“Mi smo ipak iz Republike Srpske i ovako nešto nam posebno znači”, rekao je Stevanović, izražavajući nadu da će u budućnosti biti još sportskih uspjeha, ali i dočeka pobjednika u Srbiji i Srpskoj.\nOn je zahvalio i svim građanima Srbije i Srpske na prijemu i dočeku, naglasivši da su mladi fudbaleri nakon osvojene titule prvaka svijeta jedva čekali da stignu u Beograd i svojim kućama.\n“Iskreno, nismo očekivali ovoliku euforiju i nakon Beograda vidimo da je ista situacija i u Republici Srpskoj, zbog čega zahvaljujemo i pozdravljamo sve navijače”, rekao je Stevanović.\nMladi fudbaler iz Banjaluke Srđan Babić rekao je da je oduševljen prijemom i odlikovanjem koje je danas dobio od predsjednika Srpske.\n“Zahvalan sam svima, a posebno mi znači sve ovo u mojoj rodnoj Banjaluci i Republici Srpskoj gdje mi je srce na mjestu”, naglasio je Babić.\nMlade fudbalere iz Republike Srpske danas je u Banjaluci ugostila i ministar porodice, omladine i sporta Republike Srpske Jasmina Davidović.\nPrevious: HAJDE DA UŽIVAMO: Paunovićev govor “orlićima” pred finale sa Brazilom\nNext: ŠNjEGOTINA GORNjA – nekada je bila zasebna opština


Dizajn igraonica – Brze igraonice\nKada započinjete novi biznis otvaranjem dečije igraonice, pre nego što se upustite u tu avanturu, treba da dobro razmislite šta je to što želite i na koji način to hoćete da ostvarite. Danas na tržištu ima mnogo dečijih igraonica, pa je teško napraviti neku koja će ponuditi nešto novo klincima, neku koja će im biti zanimljivija i neku u kojoj će želeti da borave što duže. Zato smo mi tu, da vam pomognemo oko usmeravanja vaši ideja i da zajedničkim snagama napravimo novo mesto u gradu, koje će klinci obožavati i koje će biti poznato svima.\nDizajn igraonica jeste jedno od važnijih pitanja koja morate rešiti, ukoliko želite da otvorite igraonicu. U našoj firmi rade dizajneri koji su se poslednjih godina posvetili dizajniranju dečijih igraoniva, jer žele da svet učine lepšim mestom za svu decu. Kada se radi dizajniranje igraonica, treba voditi računa o velikom broju aspekata, od toga kakav će raspored elemenata biti, preko toga koje igračke ubaciti, do toga da li će sva ta oprema biti potpuno bezbedna da se vaša deca sa njom igraju. Ovo su sve elementi o kojima mi vodimo računa, tako da vi ne morate time da se zamarate. Dizajn igraonica koji možemo da vam ponudimo veoma je atraktivan, inovativan, veoma zanimljiv deci koja će biti najveći kritičari. Ukoliko niste sigurni kako biste želeli da vaša igraonica izgleda, mi možemo da vas posavetujemo, da vam damo neke predloge na koji način da upotpunite izgled vaše igraonice, kako da privučete što veći broj dece, ali i njihovih roditelja.\nMi smo vrlo profesionalni i fleksibilni u izradi dizajna vaše igraonice, tako da je sa nama svaki dogovor moguć. Recite nam vaše želje, mi ćemo vama reći šta je izvodljivo i na koji način se vaši zahtevi najbolje mogu sprovesti u delo. Naši stručnjaci su vam na raspolaganju svakoga dana u godini, jer želimo da stvorimo najlepše igraonice za svu našu decu, u kojima će ona provesti divne trenutke, gde će se družiti, učiti, prvi put zaljubiti, a gde će biti bezbednija nego na bilo kom drugom mestu. Dizajn igraonica naša je uža specijalnost, tako da se slobodno možete javiti što pre, da započnemo jednu novu priču, da pokrenemo lavinu novih ideja i da svim našim mališanima damo priliku da svoje detinjstvo zapamte po lepim stvarima.


Manja konkurencija za Epizodu IX na blagajnama – HoloNet Serbia\nManja konkurencija za Epizodu IX na blagajnama\nPosted by Filip Đorđević on 31/10/2018 12/11/2018\nKako piše Forbes u svojim predviđanjima za stanje na bioskopskim blagajnama u 2019., zbog pomeranja nastavka serijala Wonder Woman, sledećeg filma o Džejmsu Bondu i pomeranja Smrti na Nilu, okruženje i konkurencija Epizode IX na blagajnama se razredilo.\nU suštini, kada se pojavi, Epizoda IX neće imati ni jedan ozbiljniji blokbaster sa kojim će se takmičiti. Neočekivani rival može biti Džumandži 3 koji izlazi nedelju dana ranije, Cats (sa idejom da ponovi uspeh Greatest Showman-a) i novembarski izlazak Frozen 2. Ali sve u svemu, Epizoda IX ima mnogo čistiji put od svih filmova osim Buđenja Sile.\nKroz istoriju treći Star Wars film u trilogiji bude bolji od drugog na blagajnama, ali zaostaje za prvim. Ako to bude slučaj sa Epizodom IX, može se očekivati prihod u rasponu od 700 do 800 miliona dolara na tlu Amerike. Moguće je da se desi da Epizoda IX bude čak i bolja od proseka trećih nastavaka Star Wars sage jer će biti reklamirana kao kraj sage o Skajvokerima, jer može da dovuče u bioskop i ne toliko involvirane Star Wars fanove. Čak i da Džumandži ponovi uspeh svog prethodnika, ostatak konkurencije neće moći da napravi preveliku „štetu“.\nepizoda 9star warszvezdani ratovi\nPrethodni članak Stigla nova skockana Star Wars animirana serija: All-Stars\nSledeći članak Kako je Kvaj-Gon ubio oca svog učenika?


Izvor\tKurir\tjanuar 24, 2018\nPoznati brazilski model i jedna od "Viktorijinih anđela" Izabel Gulart otkrila je intimne detalje iz veze sa nemačkim golmanom Kevinom Trapom.\nTrap je od 2015. godine član Pari Sen Žermena, a, kako Izabel objašnjava, 27-godišnji golman ima energije i posle treninga.\n"Vodimo ljubav četiri, pet puta nedeljno", rekla je Brazilka.\nMeđutim, njihov seksualni život u velikoj meri zavisi od rezultata Pari Sen Žermena.\n"Ako izgubi utakmicu, nema ništa od seksa. Mogu da se obučem izazovno, obujem potpetice, ali jednostavno tog dana nema seksa", dodala je Izabel Gulart.\nTrap bi uskoro mogao da napusti PSŽ, jer je nezadovoljan minutažom ove sezone, ali iako je uglavnom rezerva, očigledno mu je veoma važan uspeh ekipe.\nNema sumnje da Izabel spada u najvatrenije navijače Nejmara i drugova...\n« ''ZA HISTERIČNE ŽENE'' Usred emisije pokazala kako se koristi vibrator Slikala se gola i odmah pohvalila »


Nezdrav vazduh u Zenici, Sarajevu,Tuzli i Jajcu\nVazduh u Bosni i Hercegovini već danima je zagađen. U Udruženju “Zrak.ekoakcija” navode da je vazduh i dalje vrlo nezdrav u Zenici, Sarajevu, Tuzli, Lukavcu, Jajcu, Prijedoru i Visokom.\nU Zenici je na stranici Zrak.ekoacija izdato upozorenje za nezdrav zrak. Moguća je pojava pojačanih simptoma i intenziteta bolesti kod osoba s bolestima srca i disajnih organa, poput astme. Svi ostali bi mogli početi osjećati negativan utjecaj zagađenja na zdravlje.\nVlada je najavila da će u ponedjeljak održati sastanak sa međunarodnim organizacijama, od kojih će tražiti finansijsku pomoć da bi provela mjere protiv zagađenja.\nNeke od predviđenih mjera za socijalno ugrožene građane su besplatne zaštitne maske, a ako bude na snazi ponovo epizoda “Uzbuna” javni prevoz će biti besplatan.


On je u Dnevniku HRT-a izjavio da je znao da neće biti razumevanja u Srbiji za njegovu odluku da prisustvuje obeležavanju godišnjice akcije Oluja u Kininu i da se nada da će se vremenom poruke sa tog događaja i njegov odlazak racionalnije analizirati i da će se naći razumevanja za to.\n"Činjenica je da su Hrvatska i Srbija susedne zemlje premrežene kroz istoriju, s političkim, privrednim, kulturnim i porodičnim vezama i da jedino dobrosusedska politika može dati rezultat", poručio je Milošević.\nNa pitanje da li je došlo vreme da neko iz Srbije prizna zločin na ovim prostorima odgovorio je da on sigurno neće govoriti kako Srbija treba da vodi svoju politiku.\nOcenio je da je poruka premijera Andreja Plenkovića, koji je kako je rekao, odao pijetet svim nevinim žrtvama, za njega puno značila, prenosi Index.hr.\n"Da premijer na taj dan na tom mestu iskaže pijetet prema svim žrtvama bez zadrške, osudi sve ratne zločine bez zadrške, da navede mesta na kojima su počinjeni ratni zločini nad Srbima, da većina Srba ima drugačiji pogled na Oluju, za mene je značilo puno, za mene je značilo da se osećam kao ravnopravni građanin Republike Hrvatske", rekao je Milošević.\n"Pokušao sam da budem koncentrisan, da pratim šta se događa, da čujem poruke govora. Je li to početak neke nove Hrvatske? Pa možda, bilo je i ranije jakih gestova, jakih govora, zato bih rekao da je ovo početak na jednom dugom putu na kojem ova vlada ne sme stati", smatra Milošević.


Kontinuirani rast Vip mobile tokom prvih 9 meseci 2011.\nKontinuirani rast Vip mobile tokom prvih 9 meseci 2011. – Personal magazin\nVip beleži rast u svim segmentima poslovanja i tokom trećeg tromesečja ove godine (jul-septembar). U poređenju sa istim periodom prošle godine, prihodi su porasli za 39,8% na 38,6 miliona evra,…\nVip beleži rast u svim segmentima poslovanja i tokom trećeg tromesečja ove godine (jul-septembar). U poređenju sa istim periodom prošle godine, prihodi su porasli za 39,8% na 38,6 miliona evra, operativni gubitak (EBIT) je dodatno smanjen za 10,9% i iznosi -6,7 miliona evra a dobit pre kamate, poreza i amortizacije (EBITDA) je skoro utrostručen na 9,7 miliona evra.\nNa kraju trećeg tromesečja Vip je imao 1.588.786 korisnika što je povećanje od 24.1% u odnosu na isti period prošle godine. Od septembra prošle godine Vipu se pridružilo više od 300.000 novih korisnika, uz tržišno učešće od 15.3% u poređenju sa 13%.\n“Veoma sam zadovoljan napretkom kompanije i povratnim informacijama koje dobijamo od naših korisnika. Primera radi, tokom 4 meseca od početka primene ove usluge, skoro polovina od preko 20.000 prenetih brojeva došlo je u našu mrežu, uz zadržavanje starog broja telefona i prefiksa. Takođe, korisnici su odlično prihvatili Vipove pakete usluga mobilnog interneta, a Vip je i pobednik prvog nezavisnog testiranja kvaliteta mobilnih mreža u Srbiji, za 2011. i 2012. godinu koje je organizovao časopis Connect.”, rekao je Roland Hajdner, član Upravnog odbora Vip mobile zadužen za finansije.\nVip ostaje najveći grinfild investitor u Srbiji jer je od 2007. godine uložio ukupno 676 miliona evra, uključujući i iznos za licencu. U prvih devet meseci ove godine Vip je uložio 34 miliona evra, najvećim delom u HSPA+ mrežu i otvaranje novih radnji. U ovom trenutku skoro 60% populacije pokriveno je ovom mrežnom tehnologijom što znači da svi gradovi sa više od 20.000 stanovnika imaju pristup najbržem mobilnom internetu u Srbiji. Samo tokom trećeg tromesečja uloženo je 11.3 miliona evra.\nKontinuirani rast Vip mobile tokom prvih 9 meseci 2011. was last modified: November 16th, 2011 by Redakcija\nAB Soft na Sajmu privrede\nZavršen probni period rada usluge E-zakazivanje


Beograd, 07. Septembar 2009. PR Objave: Objava -\nJovana Rula iz beogradske Zvezdare i Miloš Katanić iz Crvene zvezde pobednici su 12. "Gocinog memorijala" u gađanju sport pištoljem 30 plus 30 metaka, koji je na strelištu Mirijevo u Beogradu organizovao klub Zvezdara u spomen na nekadašnju reprezntativku, državnu šampionku i rekorderku Gordanu Jojić - Nikolić, poniklu u ovom klubu.\nRula je bila ubedljiva i trijumfovala sa 567 krugova ispred reprezentativke Crvene zvezde Jelene Arunović koja je imala 558 krugova i Danice Rašete iz Zemun Centra sa 557 krugova. Četvrto mesto pripalo je Aleksandri Ristović, reprezentativki Zvezdare, sa 555 krugova, peta je bila Aleksandra Lekić iz Smedereva sa 554 kruga.\nNa incijativu trenera Zvezdare Slobodan Bojkovića, prvi put na turniru gađali su disciplinu 30 plus 30 metaka sport pištoljem i juniori. Ova disciplina je u programu evropskih i svetskih šampionata i polako ulazi i na naša takmičenja. Prvi pobednik je Miloš Katanić iz Crvene zvezde sa 562 kruga, ispred Đorđa Žakule sa 557 i Nikole Kostića (obojica Zvezdara) sa 527 krugova. Slobodan Lukić iz Kolubare zauzeo je četvrto mesto sa 511 krugova, dok je peti bio Boško Žakula (Zvezdara) sa 487 krugova. Čestitke vrednim streljačkim radnicima kluba Zvezdara koji, i u besparici, organizacijom turnira čuvaju uspomenu na velikog strelca i divnu ličnost Gordanu Jojić - Nikolić.\nsport, gadjanje, momorijal, pistolj, meci, streliste, mirijevo\nNa poziv građana Mirijeva ulicu vitezova Karađorđeve zvezde posetili su članovi veća i pomoćnici... Više...\nq: 19 - t: 0.07616 sec


Evo šta znači ako vam je potrebna čitava večnost da ejakulirate\nDa, i to može da bude problem.\npisao Matthew Terrell\nScenario Tvoj drug je do sada video tonu popkulturnih referenci na erektilnu disfunkciju i preranu ejakulaciju, ali nije video prviše zapleta koji se tiču njegovog problema: odložene ejakulacije. Primetio je da mu treba stvarno mnogo vremena da doživi orgazam, i tokom oralnog i tokom penetrativnog seksa, ako uopšte i uspe da ejakulira.\nTvoj drug shvata da ljudi vole seks sa nekim ko “može dugo”, ali ima osećaj da ljudi baš ne žele tokom tandarenja da prave pauzu kako bi nešto prezalogajili ili se hidrirali. Plus, sada veći deo svojih seksualnih iskustava provodi u sopstvenoj glavi brinući se da li će ili neće fizički svršiti.\nČinjenice Odloženu ejakulaciju može da izazove mnogo različitih fizičkih i mentalnih zdravstvenih faktora, kaže Set Koen, urolog i profesor urologije na Lengon Heltu na njujorškom univerzitetu. “Prema studijama, u Sjedinjenim Državama je normalni prozor za ejakulaciju sedam do deset minuta seksualne aktivnosti”, dodaje on. “Ako imate posla sa odloženom ejakulacijom, moglo bi da vam potraje do 15, 20 ili 30 minuta, ili da ne možete da ejakulirate uopšte.”\nKlinika Mejo predlaže da pacijenti identifikuju prirodu svoje odložene ejakulacije kako bi došli do korena problema i da bi ta disfuncija mogla da se leči. Tvoj drug treba da ustanovi da li mu se odložena ejakulacija dešava čitavog života ili je stečena. Ako mu se problem javlja čitavog života, on onda postoji još od njegove seksualne zrelosti, dok je stečeni nastao nakon što je seksualno normalno funkcionisao neki duži vremenski period.\nAko tvoj prijatelj posluša savet Klinike Mejo, onda mora i da razluči da li je njegova odložena ejakulacija generalizovana — tj. da li se dešava sa svim seksualnim aktivnostima i partnerima — ili zavisi od situacije i dešava se samo u određenim okolnostima.\n“Ne bih rekao da je odložena ejakulacija retka, ali se ne sreće toliko često kao prerana ejakulacija ili erektilna disfunkcija”, kaže Koen. Iako je za muškarce normalno da povremeno imaju odloženu ejakulaciju, pravi problem nastaje kad je ona stalna i može da se poveže sa fizičkim zdravstvenim problemima, kaže on, ili ako psihološki izaziva stres kod osobe koja je doživljava ili kod njenog partnera.\nNajgore što može da se desi Odloženu ejakulaciju tvog druga mogao bi da izaziva neurološki poremećaj ili nekakva ozbiljna povreda. “Ako su nervi koji završavaju u penisu ili vrhu penisa oštećeni zbog neke povrede ili operacije, ili ako postoji bilo kakav prekid u tom nervu na putu do penisa, onda bi erekcije u najboljem slučaju mogle da budu u redu. Ali bi senzacije mogle da budu ograničene a za refleks ejakulacije su vam potrebne te senzacije”, kaže Koen.\nDrugi, ozbiljniji fizički uzrok odložene ejakulacije može da se pripiše nižim nivoima testosterona od normalnih. “Osim što utiču na ejakulaciju, niski nivoi testosterona kod muškaraca mogu negativno da utiču na mnoge stvari, uključujući razvoj muških hormona, pubertet, rast testisa, libido, želju za intimnošću i kvalitet erekcije”, kaže Koen.\nŠta se verovatno dešava Ironična seksualna disfunkcija tvog druga verovatno je ili psihosomatska ili je izazivaju reakcije na lekove. “Mnogi antidepresivi — konkretno SSRI-evi poput prozaka, zolofta, leksaproa — povećavaju nivoe serotonina u mozgu”, kaže Koen. “Povećani serotonin je sjajan zato što popravlja simptome depresije, ali ti lekovi mogu istovremeno da smanje libido i želju, dok povećavaju seksualne nuspojave, koje često mogu da budu i odložena ejakulacija.”\nŠtaviše, ističe Koen, lečenje prerane ejakulacije često može da podrazumeva ispisivanje SSRI-a pacijentu kako bi se namerno došlo do ishoda dužeg trajanja tokom seksualne aktivnosti. Upotreba drugih lekova, i stimulanata i depresanata, može da utiče na sposobnost mozga da shvati da je vreme da ejakulira. “Nije bitno da li je dizač ili spuštač, droga može da poremeti neurohemiju u mozgu, a definitivno može da utiče na ejakulaciju”, kaže on.\nPsihološko stanje osobe tokom seksa takođe može da ima ozbiljan uticaj na to koliko joj treba da ejakulira. Ako je tvoj drug u prošlosti imao negativno seksualno iskustvo, to bi definitivno moglo da uzrokuje odloženu ejakulaciju. “Ako ste veoma nervozni sa osobom sa kojom ste, biće vam teško da ejakulirate“, kaže Koen. “Ako imate tremu ili suviše analizirate šta se dešava, možda će vam biti teško da ejakulirate ili ćete možda ejakulirati prerano.”\nŠta tvoj drug treba da uradi Tvoj drug treba da ode kod urologa, čak i ako misli da je uzrok odložene ejakulacije psihološki. Na taj način može da radi sa profesionalnim zdravstvenim radnikom na eliminisanju mogućnosti fizičkog problema kao što je nizak nivo testosterona ili povreda.\n“Kad mi se pojavi pacijent s ovim problemom, detaljno mu proučimo istorijat zdravlja i pogledamo da li uzima antidepresive, da li je imao operaciju na karlici ili mu je odstranjena prostata”, kaže Koen. “Svakom od tih ljudi koji mi dođu, uradiću analizu hormona i ako oni nisu u normalnim okvirima, povešćemo razgovor o tome kako da mu povećamo testosteron.”\nAko nema hormonalnih problema, fizičkih povreda, antidepresiva ili nekog drugog fizičkog stanja koje može da izazove odloženu ejakulaciju, onda Koen kaže da pacijentu preporučuje da poseti seksualnog terapeuta.\nŠta se dešava ako nikada ne opereš posteljinu


Međunarodna konferencija na temu „Dobro upravljanje fondovima Evropske unije: Nadležnosti Evropskog parlamenta u budžetskom nadzoru“\nutorak, 10 jul 2018 12:03\nBrisel, 11-12. jul 2018. godine\nMeđunarodna konferencija na temu „Dobro upravljanje fondovima Evropske unije: Nadležnosti Evropskog parlamenta u budžetskom nadzoru“, u organizaciji Evropskog parlamenta održaće se u Briselu, 11. i 12. jula 2018. godine.\nKonferencija, koju zajednički organizuju Grupa za podršku demokratiji i koordinaciju izbora i Odbor za budžetski nadzor, dio je Programa podrške Evropskog parlamenta državama u pretpristupnoj fazi za 2018. godinu.\nProgram Konferencije će, između ostalog, obuhvatiti teme koje se odnose na: aktivnosti Odbora za budžetski nadzor Evropskog parlamenta i ulogu izvještaja o utrošku sredstava budžeta u kvalitetnoj reviziji javnih institucija; saradnju Evropskog parlamenta sa Evropskim revizorskim sudom i Evropskom kancelarijom za suzbijanje pronevjera (OLAF), nacionalnim revizorskim tijelima i nacionalnim parlamentima; nacionalni naspram regionalnom pristupu EU fondovima na Zapadnom Balkanu i Turskoj; itd.\nNa konferenciji će učestvovati predsjednik Odbora za ekonomiju, finansije i budžet, Predrag Sekulić, član Odbora za ekonomiju, finansije i budžet, Filip Vuković i poslanik, Janko Vučinić.


BIMAL drugu godinu zaredom lider u proizvodnji prehrambenih proizvoda u BiH | Poslovnisvijet\nBIMAL drugu godinu zaredom lider u proizvodnji prehrambenih proizvoda u BiH\nDatum: Septembar 21, 2017\nU: Industrija, Istaknuto, Sektori, Svijet, Vijesti\nKompanija BIMAL d.d. na prvom je mjestu rang-liste za industrijsku granu proizvodnja prehrambenih proizvoda u Bosni i Hercegovini, rezultati su analize koju su sprovele Poslovne novine.\nNa svečanosti u okviru projekta „100 najvećih u BiH“ kompaniji BIMAL dodijeljena je nagrada „Prvo mjesto u industrijskoj grani proizvodnja prehrambenih proizvoda u BiH po prihodu u 2016. godini“, čime je BIMAL drugu godinu zaredom lider u kategoriji proizvodnje, ali čime je i potvrđeno da je upravo brčanska fabrika za proizvodnju jestivog ulja jedan od stubova privrednog razvoja BiH, saopšteno je iz BIMAL-a.\n“Jasna vizija u kombinaciji sa dobro postavljenom strategijom poslovanja, te ljudima koji zadate ciljeve provode u odlične rezultate donosi dugoročan uspjeh i razvoj kompanije BIMAL. Neprestano ulaganje u unapređenje proizvodnih pogona brčanske fabrike, podjednako kao i zalaganje za kvalitet našeg jestivog ulja, omogućili su da prehrambena industrija Bosne i Hercegovine dobije domaći proizvod koji promoviše kvalitet, razvoj i rast bh. ekonomije”, izjavio je zamjenik generalnog direktora kompanije BIMAL Mitja Kovačič.\nNa osnovu ekonomskih pokazatelja iz bilansa stanja i uspjeha BIMAL je u 2016. godini ostvario prihod od 194.019.383 KM, a rast i stabilnost u poslovanju potvrđuju i podaci da je kompanija u prvih šest mjeseci ove godine ostvarila prihod od 105 miliona KM.\nBIMAL sarađuje sa 209 bh. kompanija od kojih kupuje robu i usluge i na taj način indirektno zapošljava druge kompanije u BiH. Također, imajući u vidu plasiranje BIMAL-ovih ulja na inostrana tržišta BIMAL pozitivno utječe na bh. pokrivenost uvoza izvozom, saopšteno je iz te kompanije.\nOznake:100 NAJVEĆIHBIMALPOSLOVNE NOVINE\nPrethodna : Za rudnike Koncerna EPBiH grabuljasti transporteri vrijedni 1,6 miliona KM\nSlijedeća : Bosnalijek osvojio prestižnu nagradu ‘Consumer Health Awards 2017’


U Nemačkoj najtraženiji vodoinstalateri i klima majstori › Made-in-Germany.rs\nU Nemačkoj su vodoinstalateri i majstori za grejanje i klimatizaciju trenutno najtraženija zanimanja, kod kojih treba znatno više vremena za popunjavanje slobodnih radnih mesta nego u bilo kojoj drugoj branši, pokazuju rezultati nove analize Fedralne agencije za zapošljavanje.\nAgencija za zapošljavanje navodi da gotovo dve trećine svih slobodnih radnih mesta u navedenim zanimanjima ostaje nepopunjeno u proseku 200 dana, dok u slučaju negovatelja starijih osoba ta brojka iznosi 199 dana. U posmatranim grupama zanimanja ostaje više od 472.000 slobodnih radnih mesta, od čega samo u proizvodnim zanimanjima, industrijskoj i preciznoj mehanici 63.000, a u zdravstvenim profesijama 61.000.\nPrema pisanju RTL-a, ovakva situacija se odražava na građane, pa je u Bavarskoj ovoga leta bilo problema sa voznim redom, jer je nedostajalo vozača, a u celoj Nemačkoj sve su češće vesti o privremenim zatvaranjima bolnica usled nedostatka medicinskih sestara, ali i lekara, prenosi Večernji list.\nSavezna vlada Nemačke je usvojila zakon koji će početi da važi od 2020. godine, a kojim se znatno olakšava dolazak stranih državljana koji žele da rade u Nemačkoj i jedino što će biti potrebno je provera obrazovanja, odnosno upoređivanje kvalifikacija sa obrazovanjem koje se traži u Nemačkoj. Novi zakon omogućiće dobijanje šestomesečne vize za traženje posla, a tokom ovog perioda strani državljani će morati sami sebe da izdržavaju, odnosno da dokažu da imaju dovoljno novca za život i da neće tražiti nikakvu socijalnu pomoć.\nIz Srbije u Nemačku godišnje se u proseku iseli 30.000 ljudi. Oni koji rade u ovoj zemlji mesečno zarađuju između 1.500 i 4.000 eura, stanove uglavnom iznajmljuju, donekle poznaju nemački jezik i kažu da nemaju nameru da se vrate u Srbiju.


Komunikacije 18.12.2018 11:26:11\nHT-TOMAŠKOVIĆ-OSTAVKA / Davor Tomašković podneo ostavku na mesto predsednika uprave Hrvatskog Telekoma\nZagreb (MEDIA EXPRES) / 18. decembar 2018. / Predsednik uprave Hrvatskog Telekoma (HT) Davor Tomašković podneo je ostavku i najavio da 1. aprila 2019. odlazi sa te funkcije, dodajući da nastavlja karijeru izvan Deutsche Telekom grupe, koja je većinski vlasnik u HT-u sa udelom od 51 odsto.\nTomašković je ostavku podneo na sednici kompanijskog Nadzornog odbora, koji je zatim na njegovo mesto imenovao Konstantinosa Nempisa iz grčke OTE grupe, navodi se u saopštenju HT-a na stranicama Zagrebačke berze.\n- Od dolaska na mesto predsednika Upravnog odbora HT, Davor je sa svojim timom postigao izuzetno dobre poslovne rezultate. HT je pet godina zaredom iskazao rast prihoda, EBITDA-e i neto profita, i nastavio da se kreće prema EBITDA margini od 41,9%, postajući tako jedna od najuspešnijih kompanija u DT Grupi. HT je nastavio da ulaže u kreiranje boljeg korisničkog iskustva, sa više od 7 milijardi kuna potrošenih za razvoj infrastrukture tokom ovih pet godina. Davor je takođe vodio mnoge akvizicije u cilju jačanja zdravlja kompanije, uključujući i uspešno preuzimanje Crnogorskog telekoma – rekao je Džonatan Ričard Talbot, predsednik Nadzornog odbora Hrvatskog Telekoma, osvrćući se na dosadašnji razvoj kompanije, prenosi Broadband TV News.\nDavor Tomašković je istakao da je HT “sjajna kompanija sa neverovatnim timom zaposlenih” i da je ponosan na postignute rezultate.\n- Za pet godina smo završili izazovnu transformaciju i danas je kompanija brza i agilna. Uz rast svih finansijskih indikatora, ojačali smo našu lidersku poziciju u svim segmentima tržišta i konsolidovali ukupno telekomunikaciono tržište. Takođe smo načinili i regionalni potez i zabeležili uspešne rezultate u poslovanju izvan domaćeg tržišta. Tokom proteklih pet godina HT je postao jedan od najvećih investitora u Hrvatskoj, kao i jedan od najvažnijih poslodavaca, koji svojim poslovanjem doprinosi ukupnom razvoju zemlje. Nakon ovog petogodišnjeg ciklusa, koji je bio neophodan za transformaciju kompanije, HT je pripremljen za naredni period i spreman je da prevaziđe sve buduće izazove – zaključio je Tomašković.


Katarska kompanija gradi luksuzni turistički kompleks kod Tivta - Novosti - Turistički svet\nKatarska kompanija gradi luksuzni turistički kompleks kod Tivta\nKatarska kompanija Qatari Diar izgradiće u zaleđu uvale Pržna u Krtolima kod Tivta ekskluzivni turistički kompleks, vredan 270 miliona evra. Ovo je najavljeno na sastanku crnogorskog predsednika Vlade Duška Markovića sa predstavnicima te kompanije, na čelu sa izvršnim direktorom Abdulom Bin Hamadom Alatijahom.\nIz Vlade su saopštili da je kompanija deo katarskog državnog investicionog fonda i sa svoje tri podružnice raspoređene na tri kontinenta trenutno vodi 60 razvojnih projekata vrednosti više od 35 milijardi dolara u 24 zemlje širom sveta. Od 2010. godine vlasnici su 270.000 kvadrata zemljišta u zaleđu uvale Pržna.\n- Naglasili su svoju posvećenost realizaciji ove investicije, za koju već imaju iskazano interesovanje hotelskog lanca Four Seasons, kao operatera budućeg rizorta - navode u Vladi.\nMarković je kazao da se u Crnoj Gori trenutno realizuju razvojni projekti vredni više od 4 milijarde evra, kao i da je jedna od strateških politika Vlade dodatno unapređenje investicionog ambijenta.\nOn je istakao i da su u Crnoj Gori vrata otvorena svim kredibilnim investitorima od kojih se ne očekuje samo novac, već i prenošenje iskustava u poslovanju i upravljanju. Izrazio je i zadovoljstvo najavom započinjanja ovog razvojnog projekta i dao uverenje da će ovakvi projekti uvek nailaziti na punu podršku države, navodi se u saopštenju Vlade Crne Gore.


Na obnovu biblioteke Ministarstvo kulture izdvojilo 3,5 miliona! - Konkursi regiona\nby KR 16/03/2012 16/03/2012 049\nNarodna biblioteka Vlasotince\nVLASOTINCE – Ministarstvo kulture, informisanja i informacionog drustva odobrilo je 3,5 miliona dinara za obnovu Narodne biblioteke “Desanka Maksimović” u Vlasotincu koja je izgorela u požaru 1. aprila 2008. godine.\nUgovor o dodeli sredstava potpisali su Suzana Stojanović Plavšić, državni sekretar u Ministarstvu kulture, informisanja i informacionog drustva i Srboljub Takić, direktor Narodne biblioteke “Desanka Maksimovic”.\nZgrada Narodne biblioteka je delimično obnavljana, ali nije bilo dovoljno sredstava da se ovaj objekat, koji je poznat kao “Gigina kuca” sagražena u 18. veku i pod zaštitom je drzave, stavi u funkciju.\nOve ustanova kulture će 16. maja, kako javlja TV Vlasotincve, obeležiti stogodišnjicu osnivanja, a potpisnici ugovora su izrazili nadu da će do tada radovi na obnovi biti završeni.


Jovana Janković - Blic Online\nBEZ POMPE Željko i Jovana Joksimović skromno proslavili Kostin rođendan\nMama Jovana Joksimović želela je da sve organizuje na jednom salašu, ali ih je u tome sprečilo loše vreme. Zato su bez pompe, voditeljka i pevač Željko Joksimović organizovali rođendansko slavlje samo u krugu porodice u jednom beogradskom restoranu.\nIDILA NA KOPAONIKU Jovana i Željko na ručku s Kostićem, sin u igri s dadiljom\nDok se njihov naslednik Kosta igrao na snegu, pevač i voditeljka su ćaskali s biznismenom Miodragom Kostićem Koletom.\nODMOR NA MALDIVIMA Željko Joksimović: Bitno mi je samo da sam s Jovanom\nJedan od naših najvećih kantautora posle uspešne koncertne godine pakuje kofere i odlazi sa suprugom Jovanom na odmor.\nEKSKLUZIVNO! Venčali se Željko i Jovana\nŽeljko Joksimović i njegova supruga Jovana danas, nešto posle 15 časova, venčali su se i po crkvenim običajima.\nEstrada i političari kod Joksimovića na slavlju: Kemiš doneo harmoniku\nPevač Željko Joksimović u restoranu na Adi proslavio je rođenje sina Koste, kojem su prisustovale mnogobrojne kolege sa estrade ali i pojedini političari.\nSrđan Predojević: Teže mi je bez Jovane, čekam da mi rodi kumče\n“Dobro jutro - Jovana i Srđan“ već nekih desetak dana ide samo sa muškom polovinom ovog tandema pošto je Jovana Joksimović na porodiljskom odsustvu. “Blic TV magazin“ bio je na snimanju i sa Srđanom razgovarao o tome kako nadomešćuje odsustvo kolegenice i kume\nJovana Janković u Areni kao podrška suprugu\nVoditeljka Jovana Janković, takođe je prisutna u Areni, gde iz lože pruža podršku svom suprugu, Željku Joksimoviću.\nŽeljko Joksimović: Jovana ne želi da budem prisutan na porođaju\nŽeljko i Jovana Joksimović krajem aprila bi trebalo da dobiju bebu, a pevač kaže da će ispoštovati supruginu želju i da neće prisustvovati porođaju.\nJovana Joksimović: Želimo zdravo i lepo dete, o polu ni ne razmišljamo\nJovana Joksimović je već u petom mesecu trudnoće, a ona i njen suprug Željko Joksimović prisustvovali su promociji nove pesme Jelene Tomašević, a za emisiju Ekskluziv otkrili su da samo žele da im dete bude zdravo, lepo i da sve protekne u najboljem redu\nBeograđani "napali" Tonija Cetinskog plišanim igračkama\nHrvatski pevač Toni Cetinski nastupio je večeras pred oko 13.000 ljudi u Kombank areni.\nJovana i Željko čekaju bebu\nJedan od najboljih kompozitora i muzičara u regionu Željko Joksimović i poznata televizijska zvezda Jovana Joksimović očekuju prinovu.\nRada Manojlović ofarbala je uskršnja jaja između dva nastupa, Jovana Janković učinila je to juče, na Veliki petak, a Svetlana Ražnatović jedva čeka da joj u nedelju dođe mama i donese najlepše šarana jaja.\nVoditeljki Jovani Janković smeta kada je nazivaju "kraljicom lapsusa", ali to je neminovno imajući u vidu kakve greške pravi. Najnovija je ona kada je koncert pevača Mikija Jevremovića najavila za 2020. godinu.\nDošlo vreme za bebu\nSlavni par Jovana i Željko Joksimović planira da uskoro proširi porodicu. Voditeljka sanja o tome da se ostvari kao dobra majka, dok će uspešni muzičar posle više od deceniju i po ponovo doživeti čari roditeljstva.\nJovana čeka Željka na Mikonosu\nPop pevač Željko Joksimović nastupao je u prepunom budvanskom klubu na otvorenom „Top Hilu“. U lokalu koji je za kratko vreme postao sinonim za dobar provod u Crnoj Gori, Joksimović je održao dvočasovni koncert, ali se odmah potom vratio na Mikonos gde ga je čekala supruga Jovana.\nIako je još od početka jula na godišnjem odmoru, voditeljka Jovana Janković je tek početkom ove nedelje otputovala na odmor sa suprugom Željkom Joksimovićem, a sada uživaju na Santoriniju.\nJoksimović: Deo smo pobedničkog postolja\nPopularni pevač Željko Joksimović doputovao je sinoć iz Bakua sa takmičenja za Pesmu Evrovizije u Beograd oko 18 časova. Na aerodoromu su ga dočekali prijatelji i grupa novinara kojima je naš kantautor izjavio da je zadovoljan rezultatom postignutim na Eurosongu ali i da su ga iznenadile pojedine zemlje koje Srbiji nisu dale ni jedan glas.


U pripremi "kosovski paket": Šira ovlaštenja za srpske općine i ulazak Srbije u EU - Klix.ba\n11.3.2018. u 08:57\nSAD su pripremile specijalni "kosovski paket", koji će u narednim sedmicama biti predstavljen najprije predsjedniku Srbije Aleksandru Vučiću pišu "Večernje novosti".\nRadni "kosovski tekst" administracije američkog predsjednika Donalda Trumpa, o kojem bi moglo da bude riječi već prekosutra, kada u Beograd dolazi novi pomoćnih američkog državnog sekretara za Evropu i Euroaziju Wess Mitchell, sadrži nekoliko ključnih tačaka.\nSagovornici iz diplomatskih krugova ocjenjuju za "Večernje novosti" da se Amerika odlučila na ovaj korak jer su nezadovoljni inertnošću Brisela kada je riječ o kosovskom pitanju.\nTakođe, u kontekstu sve življe neformalne opcije o podjeli Kosova, SAD-u ne odgovara da Beograd i "de iure" preuzme sjever, jer bi se time stvorila tampon-zona između Bošnjaka i Albanaca, njihovih pouzdanih saveznika, a Srbija bi preuzela kontrolu nad Kopaonikom i Zubinim Potokom, koji su važne strateške tačke.\nList navodi da bi prva posljedica odbijanja "kosovskog paketa" mogla da bude blokada eurointegracija Srbije, odnosno gubitak šanse da postane članica EU.\nO svim ovim crnim scenarijima, napominje se u tekstu, srpskim zvaničnicima je "natuknuto" preko nezvaničnih zapadnih diplomatskih kanala.\nList ocjenjuje da Vučić odbijanjem američkog "papira" sigurno rizikuje, i to ne samo svoju političku karijeru, koja je do sada munjevito išla uzlaznom putanjom.\n"Primjeri iz nedavne prošlosti dovoljno govore o tome kako su prolazili oni koji su se oglušili na američka gotova rešenja", navodi se u tekstu, uz ocjenu da je ovaj "paket" još jedan šamar evropskoj diplomatiji, i to u njenom dvorištu, u kojem ona skoro punih pet godina nije u stanju da privoli prištinsku administraciju da ispuni ono na šta se obavezala Briselskim sporazumom.\nSAD Srbija Kosovo Aleksandar Vučić\nSrebreničanin Šukrija Meholjić: Dodjeljivanje plakete Dodiku je poruka da se "isplati negirati genocid"\n11.03.2018. u 09:41\n11.03.2018. u 08:27


„Atlantski Savet Srbije organizovao novu konferenciju: "Saradnja vojske Srbije sa članicama NATO-a" - Atlantski Savet Srbije\nZajednički i sa Istokom i sa Zapadom. Republika Srbija je vojno neutralna, ali je opredeljena da nastavi da vodi balansiranu vojnu politiku, i da i dalje sarađuje sa partnerima i na Istoku i na Zapadu. Najviše državno i vojno rukovodstvo Srbije smatraju da je to prava mera saradnje sa svima koji su zainteresovani za nju, pa će se Ministarstvo odbrane Srbije i dalje zalagati za unapređivanje odnosa sa svim državama i međunarodnim organizacijama u skladu sa nacionalnim interesima i političkim prioritetima Srbije. Ovo je samo manji deo onog što se čulo na konferenciji „Saradnja Vojske Srbije sa armijama zemalja članica NATO” koja je održana 20.septembra, u beogradskom hotelu „Kraun placa”, u organizaciji Atlantskog saveta Srbije, pod pokroviteljstvom Ambasade SAD-a.\nModerator konferencije bio je predsednik Atlantskog saveta Srbije i potpredsednik „Atlantic treaty organization” (ATA) Vladan Živulović, a ovoj intrigantnoj temi govorili su načelnik Uprave za međunarodnu vojnu saradnju pri Ministarstvu odbrane Srbije pukovnik Milan Ranković, brigadni general Čezare Marineli, šef „NATO”-ove kancelarije za vezu u Beogradu, pukovnik Daglas Faerti, vojni ataše ambasade SAD-a u glavnom gradu Srbije, i Dragan Šormaz, poslanik SNS-a u Skupštini Srbije, i predsednik Parlamentarne delegacije te države u Skupštini „NATO”.\nO ovoj konferenciji izveštavali su novinari i snimatelji više medija, a zanimljivo je da su u publici bili i predstavnici ambasada Rusije i Belorusije, i da su pomno pratili sva izlaganja!\nPrvi govornik, pukovnik Ranković, prijatno je iznenadio sve prisutne iscrpnim izveštajem, i obiljem zanimljivih informacija. Između ostalog, rekao je da Ministarstvo odbrane Srbije trenutno sarađuje sa preko 60 država na svetu. Dodao je je da su Vojska Srbije i Ministarstvo odbrane u 2017. godini učestvovali na 25 vežbi sa drugim armijama, a da je tokom ove godine planirana realizacija 36 zajedničkih aktivnosti. „U skladu sa izbalansiranom odbrambenom politikom Ministarstva odbrane Vojske Srbije vojna saradnja naše zemlje je fokusirana na unapređenje odnosa sa našim strateškim partnerima: To su Ruska federacija, EU, SAD, Kina, i susedne države. Osim njih, sarađujemo i oružanim snagama Ruske federacije, Belorusije, Kine, Grčke, Francuske, Kipra, Slovačke, Španije, Slovenije, i mnogih drugih država“, dodao je Ranković. On je izjavio i da je je 279 pripadnika Vojske Srbije uključeno u multinacionalne operacije pod pokroviteljstvom Evropske unije i Ujedinjenih nacija , a da je značajan segment saradnje Vojske Srbije sa drugim armijama i učešće našeg medicinskog osoblja na zajedničkim vežbama.\nSve zavisi samo od Srbije\nU izlaganju generala Marinelija bila je očigledna njegova želja da pokaže prisutnima da „NATO” ničim ne uslovljava niti vrši pritisak na Srbiju da postane članica Zapadne vojne alijanse. On je istakao da će odluka Srbije o tome želi li da i dalje ostane neutralna ili hoće da promeni takav stav, i da se pridruži porodici od 29 zemalja koje su članice „NATO”-a zavisiti isključivo od Srbije. Marineli je dodao i da „NATO”-u ne smeta saradnja Srbije sa Rusijom i Belorusijom jer po njegovim rečima Zapadna alijansa aktivno sarađuje sa Švedskom i Finskom, iako te dve države nisu članice „NATO”-a. „Na Srbiji je da odluči da li će postati članica „NATO”-a ili neće. Od Srbije zavisi i to koliko će sarađivati sa „NATO”-om. Mi možemo da vam ponudimo mnogo obuka i mogućnosti. Nudimo Srbiji znanje 29 zemalja naših članica, i vi možete odabrati šta god hoćete. Mi cenimo sve što Srbija radi na Balkanu“, istakao je on. Između ostalog, Marineli je ponudio Srbiji i dolazak tzv. mobilnih trening timova, sastavljenih od vrhunski obučenih i najiskusnijih oficira iz raznih zemalja članica „NATO”-a koji bi prenosili svoje znanje pripadnicima Vojske Srbije. Njegovo izlaganje zvučalo je ohrabrujuće i pomirljivo, i u potpunosti je odudaralo od bombastičnih i senzacionalističkih tekstova na našim društvenim mrežama i u srpskim tabloidima po kojima „NATO” ne bira sredstva i metode da na silu natera Srbiju da odustane od vojne neutralnosti.\nSrbija treba da intenzivira odnose sa SAD!\n„Pre 11 godina kada je počela intenzivna saradnja Srbije i „NATO” na vlasti je bio Vojislav Koštunica. Nakon toga, u saradnji naše zemlje i „NATO” sve je stalo. Kada je konačno pređen sledeći korak, i potpisan tzv. sporazum „IPAP” između Srbije i „NATO”-a, na vlasti je bio Boris Tadić. Međutim, i posle toga je ponovo sve stalo“, istakao je Dragan Šormaz. On je izjavio da je bez obzira na trenutne probleme Amerika neosporno trenutno najjača i dominantna država na svetu, i da je mnogo zemalja koje to respektuju. Zato je, po njegovim rečima, u interesu da Srbija konačno „skine kataraktu sa očiju” i intentzivira saradnju sa Sjedinjenim Američkim Državama!Šormaz je naglasio da prioritet Srbiji u narednom periodu treba da bude da postane kredibilan, lojalan, i predvidljiv partner Sjedinjenih Američkih Država. To je po njegovim rečima ključ da bi Srbija išla dalje. Šormaz je naglasio da bi Srbija trebalo da vodi takvu politiku, a da paralelno sa njom ne treba da zapostavlja održavanje dobrih odnosa sa drugim državama koje su joj prijatelji. Po Šormazovim rečima eventualno intenziviranje odnosa Srbije i SAD bi sigurno doprinelo da se u pozitivnom smislu konačno reši problem između Srbije i Kosova. On smatra da se Srbija nalazi na ključnoj prekretnici jer ako se uspe u tome više neće biti nikakvih prepreka da ta država konačno krene napred. U suprotnom, ako se propusti ta prilika, situacija će se iz godine u godinu pogoršavati jer natalitet u Srbiji stalno pada, a broj njenih stanovnika se konstantno smanjuje.\nAmerici je važna vojna saradnja sa Srbijom\nAmbasada SAD-a u Beogradu posvećuje veliku pažnju razvoju vojne saradnje sa Srbijom, izjavio je pukovnik Faerti. To je ilustrovao podatkom da u njenom vojnom odseku radi 13 ljudi, i da imaju izuzetno mnogo posla. Po njegovim rečima rezultati njihovog truda su višestruki i vidljivi. Ogledaju se ne samo u izvođenju zajedničkih vojnih vežbi već i u obezbeđivanju raznih vrsta edukacija u Americi našim studentima i pripadnicima Vojske Srbije, doniranju različitih vrsta pomoći našoj armiji, finansiranju uništavanja mina i neeksplodirane municije na teritoriji Srbije, i na još mnogo drugih načina. Govoreći o američko-srpskoj vojnoj saradnji pukovnik Faerti je naveo kao više nego dobar primer zajedničku vežbu „Double eagle” koja je izvedena na teritoriji Vojvodine krajem prošle godine. Istakao je da je ta vežba isplanirana i realizovana za samo dve nedelje što je po njegovim rečima bilo impresivno i za svaku pohvalu.\nPrevious Gotovo svi srpski mediji objavili lažnu informaciju\nNext NATO: „Cenimo Gruziji zbog saradnje sa nama“


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas u Beogradu sa ambasadorom Republike Češke Tomašom Kuhtom o saradnji dve zemlјe u oblasti unutrašnjih poslova.\nNa sastanku je konstatovano da je saradnja policije dve zemlјe dobra i da ima prostora za njeno unapređenje, posebno u oblasti borbe protiv organizovanog kriminala i terorizma.\nStefanović i Kuhta razgovarali su i o saradnji u oblasti upravlјanja granicom i pitanjima vezanim za migracije.\nNa sastanku je bilo reči i o novom zahtevu Prištine za prijem u Interpol, a ministar Stefanović istakao je da bi eventualnim prijemom tzv. Kosova došlo do ugrožavanja rada ove profesionalne policijske organizacije.\nStefanović je naglasio da je poslednje glasanje na Generalnoj skupštini u Dubaiju pokazalo je da ogroman broj država ne želi da podrži takav zahtev tzv. Kosova, niti politizaciju ove međunarodne policijske organizacije.


USTAVNI SUD DONEO PRIVREMENU MERU KOJA ONEMOGUĆAVA PRIMENU SPORNIH AKATA I RADNJI PRILIKOM IZBORA TUŽIOCA I SUDIJA\nPovodom pokretanja postupka za ocenu ustavnosti odredaba Zakona o javnom tužilaštvu i Zakona o suđama kojima se daje prednost diplomcima Pravosudne akademije prilikom predloga za izbor, Ustavni sud je doneo privremenu meru kojom je obustavio izvršenje pojedinačnih akata i radnji preduzetih na osnovu osporenih zakonskih odredaba radi očuvanja pravnog poretka.\n"DONETA PRIVREMENA MERA NEMA ZA PRAVNU POSLEDICU OBUSTAVLJANJE POSTUPAKA IZBORA SUDIJA I ZAMENIKA JAVNIH TUŽILACA PO VEĆ RASPISANIM KONKURSIMA, VEĆ SAMO PRAVNU NEMOGUĆNOST DA SE U TIM POSTUPCIMA PRIMENE SPORNE ODREDBE ZAKONA", NAVODI SE U OBRAZLOŽENJU ODLUKE, KOJE JE OBJAVLJENO NA SAJTU SUDA.\nUstavni sud podseća da su osporene odredbe Zakona o javnom tužilaštvu i Zakona o sudijama u suštini istovetne odredbama Zakona o Pravosudnoj akademiji za koje je taj sud već utvrdio da nisu u saglasnosti sa Ustavom.\n"Privremena obustava njihove primene ima za cilj očuvanje jedinstva pravnog poretka u Republici Srbiji", naglašeno je u obrazloženju.\nOsporenim odredbama je propisano da su Državno veće tužilaca i Visoki savet sudstva dužni da prilikom predlaganja kandidata za prvi izbor zamenika osnovog javnog tužioca, odnosno kandidata za izbor sudije prekršajnog ili osnovnog suda predlože kandidata koji je završio pocetnu obuku u Pravosudnoj akademiji.\nPomenuta odredba davala je prednost kandidatima sa Pravosudne akademije u odnosu na sudijske i tužilačke pomoćnike, čije je Udruženje podnosilac inicijative za ocenu ustavnosti odredbi.\nPomoćnici sudija i tužilaca su diplomirani pravnici sa položenim pravosudnim ispitiom koji su obučavani po mentorskom sistemu kakav postoji na primer u Austriji i Nemačkoj.\nOsporenim odredbama Zakona o pravosudnoj akademiji oni su gubili pravo da budu birani na pravosudne funkcije, jer je zakon davao prednost diplomcima pravosudne akademije.\nSaopštenje Ustavnog suda povodom odluke da sporne odredbe člana 40 Zakona o pravosudnoj akademiji nisu u saglasnosti sa Ustavom donele su nagoveštaj dobre volje da se u srpskom pravosuđu najzad poprave brzopleta rešenja koja su nastala u trci za standardima iz evropskog zakonodavstva. Da podsetim, reč je o odredbama da se prednost prilikom izbora na sudijsku ili javnotužilačku funkciju daje kandidatu koji je završio početnu obuku na Pravosudnoj akademiji.\nMeđutim, naznaka u saopštenju Ustavnog suda da bez obzira na neustavnost spornih odredbi, obuka na Pravosudnoj akademiji može biti vrednovana samo kao jedan od kriterijuma za ocenu stručnosti i osposobljenosti kandidata, može sudijske i tužilačke pomoćnike opet da dovede u istu situaciju.\nJer, s obzirom na to da nisu ni bili obučavani na Pravosudnoj akademiji, njihov rad će uvek biti manje bodovan prilikom razmatranja kandidata za sudiju ili javnog tužioca, a surova realnost je takva da će na sva preostala slobodna sudijska i tužilačka mesta iz godine u godinu konkurisati ''akademci'', kao i pomoćnici, od kojih su neki čekali i radili i po 10 godina da budu izabrani za pomoćnika u sudu i tužilaštvu.\nTako je zbog nepostojanja prelaznog perioda za pomoćnike, faktički nastala situacija da se svake godine „gleda“ da li će prvo nova generacija ''akademaca'' završiti Pravosudnu akademiju, ili će pre toga biti raspisan konkurs za sudije i tužioce. Konkurs, dakle, na kome će moći da konkurišu pomoćnici u sudu i tužilaštvu sa velikim radnim iskustvom a ne isključivo „akademci“.\nI sam Zakon o Pravosudnoj akademiji je pri tome selektivno primenjivan od početka njenog rada, kada je svaki put spontano „zaboravljeno“ da je njima predviđen i poseban program obuke (član 50) upravo za pomoćnike, i to program odvojen od početne obuke „akademaca“. Primenom tog člana, bila bi sprečena svaka buduća diskriminacija prilikom izbora za sudije i tužioce i nepotrebno zaustavljanje dugo očekivanih konkursa. Primena bi omogućila i da se zadrži kvalitetan kadar i time spreči stalni odliv demotivisanih pomoćnika iz srpskog pravosuđa.\nČekanje da se pomoćnici silom prilika pretvore u kategoriju „karijernih saradnika“ takođe ne treba shvatati olako, već dati pomoćnicima blagovremeno mogućnost izbora. Dakle, mogućnost da se profesionalno opredele. Kategorija „karijernih saradnika“ bi bila takva da bi pomoćnici imali bolje plate, jasno određena prava i obaveze, zaduženje sa predmetima koji bi bili odvojeni od onih za koje su zaduženi sudije i tužioci i najzad odvojen zakonski status od sadašnjeg statusa državnog službenika.\nKonačno, ne sme se zaboraviti da veliki broj pomoćnika u pravosuđu ostaje baš zato da bi postali sudije i tužioci, i tim ljudima se mora obezbediti opcija da budu pod istinski jednakim uslovima birani na tu funkciju. Najveći problem je u tome što status kvo najviše košta upravo pomoćnike, pa bi se moralo naći rešenje koje bi baš u ovoj godini dovelo do toga da se oni ipak najzad apsorbuju u pravosudni sistem čijem su funkcionisanju godinama doprinosili.\nIzvor: Tanjug, Danas, Nicović


Uručena priznanja najboljima u ocenjivanju kvaliteta\nUčesnicima ocenjivanja kvaliteta proizvoda Novosadskog sajma dodeljena su priznanja koja se uručuju povodom 84. međunarodnog poljoprivrednog sajma. Nagrade su dodeljene u konkurenciji hemijske industrije, hrane za životinje, semenski materijal biljnog porekla, ambalaže i ambalažni materijal, procesne opreme i poljoprivredne opreme zanatskih proizvođača i u konkurenciji dobar dizajn.\nKomisija za ocenjivanje kvaliteta proizvoda hemijske industrije, peharom Novosadskog sajma nagradila je Rafineriju nafte AD Beograd za vrhunski kvalitet motornih ulja, a pored toga dobitnici su i pet Velikih zlatnih medalja. Sedam Velikih zlatnih medalja i Veliki šampionski pehar u hemijskoj industriji, osvojio je NIS AD Novi Sad za vrhunski kvalitet motornih i hidrauličnih ulja.\nVeliki šampionski pehar među proizvođačima hrane za životinje dobio je “FSH jabuka”, iz Pančeva za vrhunski kvalitet stočne hrane, a pored toga kompanija je osvojila Srebrnu, četiri Zlatne i dve Velike zlatne medalje. Srebrni šampionski pehar u istoj konkurenciji dobila je kompanija “Hrana product”, iz Salaša noćajskog, kojoj su pripale i dve Zlatne i jedna Velika zlatna medalja.\nKomisija za ocenjivanje kvaliteta semenskog materijala biljnog porekla Veliki šampionski pehar dodelila je kompaniji “Best seed producer”, iz Feketića, za visok kvalitet dorade širokog asortimana žita i industrijskog bilja i izuzetan kvalitet semenskog materijala, a pored pehara ta kompanija je osvojila sedam Zlatnih i tri Velike zlatne medalje.\n“Agroruše”, iz Slovenije osvojio je dve Srebrne, pet Zlatnih i četiri Velike zlatne medalje, te Veliki šampionski pehar za kvalitet kartonske ambalaže.Ta kompanija je proglašena i šampionom kvaliteta grupe proizvoda u oceniivanju kvaliteta ambalaže i ambalažnih materijala.\nU robnoj grupi procesna oprema i poljoprivredna oprema zanatskih proizvođača veliki šampionskim peharom okitila se kompanija “Majevica servis”, iz Bačke Palanke, koja je pored tog velikog šampionskog pehara za razvoj i proizvodnju mašina za negu bilja, osvojila dve Zlatne i četiri Velike zlatne medalje. U istoj konkurenciji, fabrika poljoprivrednih mašina “Agromehanika”, iz Boljevca osvojila je tri Zlatne i tri Velike zlatne medalje, kao i Veliki šampionski pehar za razvoj i proizvodnju mašina za obradu zemljišta i usitnjavanje biljnih ostataka.\nOcenjivanje za priznanje “Dobar dizajn” zajednički organizuju Privredna komora Vojvodine I Novosadski sajam koji su Poveljom Novosadskog sajma nagradili kompaniju “Voda voda” iz Mionice za dizajn proizvodnog programa i Vojina Đorđevića za kulturu negovanja korporativnog indentiteta pomenute kompanije. Peharom Novosadskog sajma u ovoj konkurenciji nagrađen je hotel “Moskva” iz Beograda za kulturu gastronomske ponude, estetiku enterijera i ispunjavanje hedonističkih zahteva i Mile Dragić za kulturu negovanja korporativnog indentiteta hotela “Moskva”.


Da li je depolitizacija obavještajnog sektora moguća? – Institut alternativa\nInstitut alternativa » Bezbjednost i odbrana » Da li je depolitizacija obavještajnog sektora moguća?\nObjavljeno 08. 12. 2019. 24. 01. 2020.\nIako u Crnoj Gori postoji više institucija koje imaju nadležnost da vrše nadzor I kontrolu obavještajnog sektora, nadzora nema ili je vrlo površan, poručila je Dina Bajramspahić, istraživačica javnih politika u IA\nBajramspahić je na panel diskusiji o depolitizaciji obavještajnog sektora sa regionalnom perspektivom koju je organizovao IA, kazala je da iako je Crna Gora prošla kroz reformu obavještajnog sektora pri ulasku u NATO, Srbija i Sjeverna Makedonija prednjače po pitanju transparentnosti i odgovornosti.\nNakon afere ’’Bomba’’ koja je razotkrila prisluškivanje 20.000 građana, političara na visokom nivou, novinara, tužilaca i sudija izvršena je reforma obavještajnog sistema uz detaljne smjernice Evropske unije, kazala je Magdalena Lembovska, iz Centra za evropske Strategije EUROTHINK. Navela je kako za razliku od Crne Gore u Makedoniji postoji veliko interesovanje za ovu temu u medijima i međunarodnoj zajednici.\nPredrag Petrović, iz Beogradskog centra za bezbjednosnu politiku, kazao je da u Srbiji svjedoče ne samo da se službe bezbjednosti zarobljavaju, nego i da službe bezbjednosti učestvuju u zarobljavanju države i cijelog društva, poznat kao debeizacija ne samo uprave već i društva. Nakon postavljanja novog Zaštitnika ljudskih prava i sloboda javlja se diskontinuitet u kontroli sektora bezbjednosti, jer sada nema interesovanja za kontrolom kao što je to bio slučaj sa prethodnim Zaštitnikom, Sašom Jankovićem.\nPovjerenik za slobodan pristup informacijama od javnog značaja i zaštitu ličnih podataka je, zajedno sa Zaštitnikom i organizacijama civilnog društva, u Srbiji kontrolisao način na koji telekomunikacioni operateri zadržavaju statističke podatke o komunikacijama. U Sjevernoj Makedoniji je ova kontrola uspostavljena kroz novi institucionalni sistem kojim se onemogućava da bivša kontra-obavještajna služba direktno preuzima podatke od operatera, već će to za njene potrebe činiti posebna institucija. Sa druge strane, u Crnoj Gori ANB ima mogućnost direktnog pristupa podacima.\nPetrović, Beogradski centar za bezbjednosnu politiku, naveo je da se centralizacija moći u Srbiji odvija putem tajne kontrole nad informacijama I kontrolom nad državnim tokovima, do čega dolazi postavljanjem na ključnim mjestima ljudi koji su lojalni vladajućoj političkoj partiji. Dodaje i da postoje jasne naznake da se državno bezbjednosne službe koriste u svrhe zastrašivanja kritičara vlasti, što se pokazalo na primjeru CEKOM organizacije koja se bavi ekološkom politikom i istraživački portal ‘’Južne vesti’’ uvodeći im finansijske kontroleiako one ne ugrožavaju nacionalnu bezbjednost.\nReforma obavještajnog sistema u Makedoniji je i dalje u toku, kazala je Lembovska, dodajući da je uspostavljena nezavisna institucija Operativno tehnička agencija (OTA) koja predstavlja vezu između operatera i tijela koja su ovlašćena za presretanje komunikacija. Na ovaj način OTA nema direktan pristup sadržajima komunikacija. Bajramspahić je, moderirajući panelom, napravila poređenje i kazala da bi ovakav sistem u Crnoj Gori značio da ANB traži odobrenje od Vrhovnog suda za pristup podacima.\nPrilikom procesa reforme obavještajnog sektora u Makedoniji, i uspostavljanja nove Agencije nakon afere ‘’Bomba’’ uslijedila je bezbjedonosna provjeri svih službenika i gotovo polovina nije zadržala radni odnos.\nOsvrnuvši se na proces učlanjenja Crne Gore u NATO, Bajramspahić je kazala kako određena pitanja važna za sam NATO nisu bila važna i za građane. Građanima je prilikom procesa bilo važno da Agencija pokaže više odgovornosti i transparentnosti u svom radu, kao I da se prisjeti da njen budžet plaćaju građani. Podsjetila je i da je budžet ANB u posljednjih nekoliko godina vrtoglavo rastao, pa sa 5 miliona eura budžeta od 2011. godine on je danas dosegao cifru od 9 miliona eura.\nZabrinjavajuća je činjenica da u 2019. godini na portalu ANB ne postoji nijedno obavještenje bilo koje vrste, ocijenila je Bajramspahić, i kazala da od 2005. godine postoji tendencija zatvaranja ove institucije. Navodi i da nadzora nad Agencijom ili uopšte nema, kada je u pitanju Ombudsman i AZLP ili je on vrlo površan, kada je u pitanju parlamentarni nadzor koji se sveo na razmatranje godišnjeg izvještaja o radu. Iako Parlament ima poseban zakon koji je regulisao njegove nadležnosti i omogućio da vrši kontrolu, bez ograničenja u smislu pristupa podacima i prostorijama, poslanici od 2010. godine nisu pokazali interesovanje da posjete ANB i pregledaju predmete i tehniku, daju preporuke za unapređenje zakonodavstva.\n’’Bojkot Parlamenta se negativno odrazio na proces reformi obavještajnog sektora, jer je u normalnom funkcionisanju Parlamenta moglo biti izvršeno mnogo više inicijativa, zahtjeva i posjeti Agenciji’’ kazao je Aleksandar Zeković, predsjednik Savjeta za građansku kontrolu rada policije, dok je Boris Marić, CEGAS, upozorio da ne postoji društveni konsenzus oko nacionalnog interesa.\nStevo Muk, IA, ocijenio je da je jako malo urađeno od strane crnogorske opozicije kako bi se uspostavila kontrola i spriječila zloupotreba od strane jedne političke strane. Iako šest predstavnika opozicije u Odboru za bezbjednost i odbran imaju godišnjem izvještaju ANB jednom godišnje, javnost od 2010. godine ne zna kakve informacije sadrži izvještaj niti kakav je njegov kvalitet.\nZaključeno je da Agencija mora biti pod budnom pažnjom i da ukoliko nema međunarodnog pritiska, demokratska i civilna kontrola nad ovim sektorom mora biti uspostavljena.\nInstitut alternativa će do kraja mjeseca, sa partnerima iz Centra za evropske strategije EUROTHINK iz Sjeverne Makedonije i Beogradskog centra za bezbjednosnu politiku iz Srbije objaviti pojedinačne nacionalne analize reforme obavještajnog sektora kao i zajedničku analizu u kojoj će se uporediti različite faze u kojima se zemlje nalaze.\nOrganizacija diskusije je dio projekta ’’Watching the Watchers: Towards Accountable Intelligence Services in the Western Balkans’’, koji zajednički sprovode Beogradski centar za bezbednosnu politiku iz Srbije, Centar za evropske strategije – EUROTHINK iz Sjeverne Makedonije i Institut alternativa iz Crne Gore. Projekat je podržao Evropski Fond za Balkan u okviru svog regionalnog programa Think and Link.\nANB Bezbjednost i odbrana Magdalena Lembovska obavještajni sektor Predrag Petrović


Finska potvrdila da će podneti zahtev za članstvo u NATO Finska potvrdila da će podneti zahtev za članstvo u NATO\nFinski predsednik Sauli Ninisto potvrdio je da će njegova zemlja formalno aplicirati za članstvo u NATO.\nPremijerka Finske Sana Marin takođe je kazala da se nada da će finski parlament u narednih nekoliko dana potvrditi odluku da njena zemlja uđe u NATO, dodajući da se nada da će to biti zasnovano na čvrstom mandatu, prenosi Bi-Bi-Si.\nMarin je navela da su i predsednik i ona u bliskom kontaktu sa članicama NATO, a sama alijansa im je zahvalila na podršci koju su joj do sada pružali.\n“Pred nama u Finskoj je i dalje parlamentarni proces, ali verujem da će parlament o ovoj istorijskoj odluci raspravljati odlučno i odgovorno”, rekla je premijerka.\nFinski predsednik i premijerka su u zajedničkom saopštenju pre tri dana objavili svoju podršku pridruživanju NATO, što tu skandinavsku zemlju, koja deli granicu sa Rusijom u dužini od skoro 1.300 kilometara, za korak približava članstvu u severno-atlantskoj alijansi, preneo je Si-En-En.\n“Članstvo u NATO bi ojačalo bezbednost Finske. Kao članica NATO, Finska bi ojačala ceo bezbednosni savez. Finska mora da podnese zahtev za članstvo bez odlaganja. Nadamo se da će još neophodni nacionalni koraci za ovu odluku biti brzo preduzeti u narednih nekoliko dana”, istakli su oni u saopštenju.\nA nakon Finske, i Švedska je potvrdila da će raditi na tome da postane članica NATO saveza. Premijerka Švedske Magdalena Anderson izjavila je da će time njena zemlja postati bezbednija i više doprinositi bezbednosti.\n“Švedska će biti izvoznik bezbednosti“, rekla je Anderson nakon odluke vladajućih socijaldemokrata da se radi na tome da ta zemlja postane članica NATO.\nAnderson je upozorila da će Švedska biti ranjiva tokom procesa pridruživanja, pre nego što dobije svu podršku koju imaju druge članice alijanse.\nPremijerka je takođe rekla da bi Švedska bila u “veoma ranjivom položaju” ako bi ostala jedina zemlja Baltika koja se ne bi pridružila NATO.\nS tim u vezi, generalni sekretar NATO Jens Stoltenberg ocenio je posle sastanka ministara spoljnih poslova zemalja članica NATO u Berlinu, da bi ako Finska i Švedska odluče da se pridruže severnoatlantskoj alijansi to bio istorijski čin, te bi pokazalo da su vrata NATO otvorena i da se agresija ne isplati.\n“Švedska, Finska, ako ste spremni, i mi smo spremni”, kazala je Berbok i dodala da će njihov ulazak ojačati NATO i ujediniti severnoevropske zemlje.\n“Uveren sam da ćemo moći da pronađemo zajedničko tle”, rekao je Stoltenberg.\nPhoto: Heikki Saukkomaa/ Lehtikuva/via REUTERS


28 08 KC "Laza Kostić"\n22 05 2019 / 08:09\nOtvoren 6. "Somborski salon"\nU Galeriji Kulturnog centra "Laza Kostić" otvoren je 6. "Somborski salon" koji se smatra smotrom somborskog likovnog stvaralaštva. Ovogodišnju selekciju radova napravio je Sava Stepanov, likovni kritičar i istoričar iz Novog Sada. Stepanov je prilikom otvaranja izložbe istakao da samo pravi umetnik može da napravi umetnost i da se na ovakvim izložbama može videti nešto više od same slike. Izložba nudi jednu novu duhovnost, jedno uverenje da je moguće savladati neke prepreke koje nam svet i vreme u kome živimo stalno proizvode.\nSaša Milić, direktor Kulturnog centra "Laza Kostić", prilikom obraćanja publici, napomenuo je da selektor nije imao ni malo lak posao, i da je ovogodišnji salon, u mnogim aspektima, a pre svega po kvalitetu, prevazišao sve dosadašnje.\nNagrada za najbolji rad ovogodišnje smotre somborskog likovnog stvaralaštva, otišla je u ruke Mile Aleksić za njen rad pod nazivom"Pokušaj drugi". Posetioci 6. "Somborskog salona" mogu do 8. septembra, do kada je otvorena ova postavka, pogledati radove 28 somborskih umetnika.


SEEbiz.eu / HR / Energetska zajednica: Preliminarna procedura protiv Srbije\nEnergetska zajednica Srbija gas izvoz gasa iz Rusije u Srbiju\nDatum objave: 13.01.2017. - 15:20:08\nKako se navodi u saopštenju, spornom odredbom je predvidjeno da je prirodni gas namenjen isključivo tržištu Srbije.\n"Sekretarijat je preliminarno zaključio da član 4 (stav3) Sporazuma predstavlja klauzulu o destinaciji" i da se time prema uspostavljenoj pravnoj praksi krši član 18 Sporazuma o energetskoj zajednici u kojem su definisane obaveze o konkurenciji.\nSporazumom je predvidjena isporuka najviše pet milijardi kubnih metara gasa godišnje u periodu 2012-2021, a u trećem stavu člana 4, koji Energetska zajednica posebno pominje, navodi se da je "prirodni gas koji se isporučuje u Republiku Srbiju na osnovu ovog sporazuma namenjen za korišćenje na tržištu Republike Srbije".\nU saopštenju na sajtu Energetske zajednice navodi se da je Sekretarijat te organizacije 12. januara Srbiji poslao Otvoreno pismo i time pokrenuo preliminarnu proceduru, a Srbija ima dva meseca da reaguje na navode o neuskladjenosti sa propisima Energetske zajednice i time Sekretarijatu omogući da u potpunosti stekne uvid o ovom slučaju.\nSrbija i druge zemlje regiona se u okviru Energetske zajednice postepeno prilagodjavaju energetskim propisima EU i povezuju tržišta.


Funkcija sa koje smijenjen zbog političkih razloga: Ševarika ponovo imenovan za izvršnog direktora "Vodovoda" - Srpskainfo\nRiječ je o funkciji sa koje je Ševarika ranije smijenjen zbog političkih razloga.\nSNSD je, naime, okrivio SPS da su najodgovorniji zbog toga što je Igor Radojičić izgubio izbore od Draška Stanivukovića na proteklim lokalnim izborima, pa je smjena predstavljala osvetu zbog poraza na izborima.\nU vrijeme dok su se lomila politička koplja oko Lokalnih izbora, Ševarika je zbog težeg zdravstvenog stanja uzrokovanog korona virusom bio na bolničkom liječenju na UKC. I pored činjenice da je u to vrijeme bio u bolnici, ekspresno je smjenjen.\nŠevarika je, inače, dugogodišnji sportski i fudbalski radnik, predsjednik je fudbalskog kluba „Naprijed“ iz Obilićeva i po zanimanju ekonomista.\nPolitika Čedo Ševarikaimenovanjevodovod


"Železara Smederevo" privremeno obustavlja proizvodnju - Gradjevinarstvo.rs\n"Železara Smederevo" na kratko obustavlja proizvodnju zbog, kako je juče saopšteno iz tog preduzeća, prilagođavanja obima i dinamike proizvodnje novonastalim uslovima u regionu iz koga fabrika nabavlja sirovine, kao i zbog obnavljanja do sada korišćenih kreditnih linija i minimiziranja troškova.\n- U cilju prilagođavanja obima proizvodnje i dinamike rada Fabrike novonastalim uslovima u regionu iz koga "Železara" nabavlja sirovine, kao i obezbeđenju finansijskih sredstava iz kreditnih linija korišćenih tokom 2013. i početkom 2014. godine čije je obnavljanje u toku, a radi minimiziranja troškova, "Železara Smederevo" je ušla u proces kraće obustave proizvodnje - navodi se u saopštenju Skupštine privrednog društva "Železara Smederevo".\nU saopštenju se navodi da će "Skupština i menadžment Železare dati maksimalan doprinos i u aktivnostima koje se vode na iznalaženju trajnih rešenja za rad i poslovanje 'Železare', a u skladu sa opredeljenjima i ovlašćenjima dobijenim od strane osnivača (države)".\nDušan Vujović na čelu tima za vođenje pregovora\nVlada Srbije je na jučerašnjoj sednici formirala tim za vođenje razgovora sa potencijalnim strateškim partnerima za "Železaru Smederevo". Taj tim će, kako je saopšteno iz Vlade, predvoditi ministar privrede Dušan Vujović.


18. februar 2022. Predsednik Narodne skupštine i ambasador Indije u Srbiji\nPredsednik Narodne skupštine istakao je da su bilateralni odnosi izuzetno dobri i da između Srbije i Indije postoji dugogodišnja bliska saradnja i prijateljski odnosi. Predsednik Narodne skupštine i ambasador Kohli razgovarali su o mogućnostima za dalje unapređenje saradnje, posebno u sferi parlamentarne diplomatije. Složili su se da intenzivna razmena poseta na visokom nivou doprinosi jačanju bilateralnih odnosa i da ovu praksu treba razvijati i između parlamenata dve zemlje.\nAmbasador Kohli se zahvalio predsedniku Narodne skupštine na doprinosu koji je tokom svoje karijere, a posebno kao šef diplomatije, dao unapređenju odnosa i jačanju prijateljskih veza između Srbije i Indije. Preneo je spremnost predsednika Parlamenta Indije da u skorijoj budućnosti poseti Srbiju.\nPetak, 18. februar 2022. | sastanak predsednika Narodne skupštine sa ambasadorom Indije u Srbiji 18.02.2022.


Sud EU presudio: Nove tehnologije uzgoja se računaju kao GMO\nTanjug 25. jula 2018. 16:31\nLUKSEMBURG – Sva hrana proizvedena u procesu korišćenja niza novih biotehnoloških tehnika uzgoja će se smatrati genetski modifikovanim organizmima (GMO), prema današnjoj presudi Evropskog suda pravde.\nOrganizmi stvoreni kroz nove tehnike uzgoja „potpadaju, u načelu, u okvire GMO Direktive i podležu obavezama koje su predviđene tom direktivom“, navodi se u presudi evropskog suda, a prenosi agencija AP.\nNemačkka ministarka za zaštitu životne sredine Svenja Šulce pozdravila je presudu, nazivajući je „dobrom vešću za okruženje i zaštitu potrošača“.\n„Sada konačno imamo zakonsku jasnoću i transparentnost za potrošače, istraživače i industriju. Zaštita životnog okruženja i zdravlja su top prioriteti, kao i nove genetske tehnologije“, dodala je Šulce.\nDanašnja presuda, kako ocenjuje AP, predstavlja veliku pobedu za ekologe, ali i ozbiljan udarac za biotehnološku industriju.


Mira Petrović ne odustaje: Preti da će proteste ugušiti silom – Gerila\nGerila > Društvo > Mira Petrović ne odustaje: Preti da će proteste ugušiti silom\nobjavljeno na Mar. 30, 2019 u 1:00 pm\nMira Petrović, v. d. direktorke “Pošte Srbije”, pored upozorenja pred otkaz, preti radnicima da će štrajk ugušiti uz pomoć policije i prisilno ih naterati da uspostave poštanski saobraćaj.\nTako tvrdi grupa zaposlenih koja nam se obratila, a kojima su upravnici preneli informacije iz kabineta direktorke. Ako se to desi, to neće biti prvi put, jer se slična situacija bila i 2017, kada su zaposleni u Glavnom poštanskom centru u Zemunu takođe zaustavili rad. Tada je uz pomoć policije obezbeđen nesmetan prijem i odlazak pošiljki, čime je formalno obustavljen protest.\nBaš zbog toga, Petrovićeva, koja sada ne može da kontroliše situaciju, opet preti policijom jer joj nisu uspele pretnje otkazima, koje je pokušala da primeni u GPC Zemun. Pošto niko od radnika nije želeo da primi njenom upozorenje, a normalan saobraćaj nije obezbeđen ni dovođenjem ljudi iz drugih radnih jedinica, ona policijom, preko rukovodioca radnih jedinica, zastrašuje radnike.\nIzvor “Blica” blizak kabinetu Petrovićeve kaže da je ona u panici i da više ne bira sredstva kako da zaustavi proteste koji se šire.\n– Od rukovodilaca radnih jedinica zatražila je da o svakom protestu obaveste policiju i od nje zatraže da radnike vrati na posao jer nisu prijavili okupljanje. Juče je poštu 18230 u Sokobanji posetio policajac i zatražio informacije o protestima i učesnicima. Sve u svemu, upozorenja pred otkaz koja su upućena u sredu zaposlenima u GPC nisu dala rezultate, pa se sada sistemom glasina o upadu policije pokušavaju zastrašiti radnici. To je stvorilo kontraefekat, jer sada sve veći broj radnika prekida rad širom Srbije, u znak solidarnosti sa ljudima u GPC – navodi naš sagovornik i dodaje:\n– Petrovićeva ovakvim gestovima zloupotrebljava policiju ne da bi uspostavila PTT saobraćaj, već da bi zaštitila sebe. Ona je uplašena da njeni politički partneri, koji su je i doveli na to mesto, gube veru da ona može da rukovodi ovako velikim sistemom.


SZP O IZVJEŠTAJU PROTIV ŠUKALA: 'Lukač od MUP-a pravi stranačku policiju, pokazuje da je spreman realizovati prijetnje koje...' | Slobodna Bosna\nSZP O IZVJEŠTAJU PROTIV ŠUKALA: "Lukač od MUP-a pravi stranačku policiju, pokazuje da je spreman realizovati prijetnje koje..."\nDa Dragan Lukač nastoji da pretvori MUP Republike Srpske u stranačku policiju koja privodi čestite građane, a štiti kriminalce, govori današnja informacija da je MUP podnio izvještaj nadležnom tužilaštvu protiv narodnog poslanika Adama Šukala, smatraju u Savezu za promjene.\nKako se u saopštenju ovog političkog bloka navodi, činjenica da je MUP izvještaj podnio samo dan nakon što je Šukalo uputio niz primjedbi na račun ministra unutrašnjih poslova pokazuje da je Lukač spreman da realizuje prijetnje koje je poslaniku Šukalu uputio sa govornice Narodne skupštine Republike Srpske.\n"MUP-ov izvještaj treba jasno da pošalje poruku javnosti - svako ko javno kritikuje Lukačev rad biće krivično gonjen", navodi se u saopštenju.\nIz Saveza za promjene pozivaju "čestite ljude u Ministarstvu unutrašnjih poslova, kao i nadležno Okružno javno tužilaštvo Banja Luka da ne posluže kao oruđe Dragana Lukača, već da svoj rad temelje ne principima profesionalizma i stranačke nepristrasnosti".\n"Očigledan je strah 'hrabrog' ministara Lukača koji prijetnje sa skupštinske govornice, u nedostatku argumenata, pokušava da ostvari zloupotrebljavajući institucije Republike Srpske", navodi se u saopštenju.


Vijetnam se priključuje areni električnih vozila - AutoExclusive - Auto vesti, Novi, Luksuzni, Polovni automobili...\nModeli ove kompanije stigli su na ulice Vijetnama pre dve godine, doživevši veliki uspeh i postavivši sebe kao ozbiljnog konkurenta ostalim azijskim proizvođačima, što je dovelo do toga da ona automatski krene sa širenjem svog poslovanja i prebacivanjem prodaje na tržišta Severne Amerike i Evrope.\n"VinFast brend je uspešno implementirao svoje poslovanje na pet internacionalnih tržišta i uskoro će otvoriti svoje salone u Kaliforniji", izjavio je vlasnik Vingroup kompanije, u svojoj izjavi datoj agenciji Rojters. "VinFast direktor za Severnu Ameriku već je prebačen iz Vijetnama u naše novo sedište."\nVinFast je planirao prodaju od 56.000 električnih vozila tokom sledeće godine, ali zbog nedostatka poluprovodnika na globalnom nivou, ovaj target je spušten na 15.000 jedinica.\nVijetnamski proizvođač automobila svoje poslovanje će proširiti u Evropi tokom 2022. godine takođe, a kao što je izvršni direktor brenda izjavio ranije ove godine: "Idemo u Severnu Ameriku, SAD i Kanadu, ali i Evropu istovremeno. U Evropi, naša prva sedišta biće u Nemačkoj, Francuskoj i Holandiji".\nVinFast će predstaviti i lizing šemu za baterije, što znači da će troškovi baterijskih pakovanja biti izuzeti iz ukupne cene vozila. Kupci će umesto nje plaćati mesečno određenu količinu novca za baterije, koja će biti ekvivalent onome koliko prosečan vozač može potrošiti na gorivo. Dodatno, kada kapacitet baterija padne ispod 70%, kompanija će ih menjati besplatno.\nvijetnamski automobili |


Dodik: Presuda Karadžiću cinična i arogantna - Sputnjik Srbija\nDodik: Presuda Karadžiću cinična i arogantna\n18:19 20.03.2019 Preuzmite kraći link\nPredsedavajući Predsedništva BiH Milorad Dodik izjavio je danas da je presuda prvom predsedniku Republike Srpske Radovanu Karadžića prilično arogantna i cinična i deo je ravnanja računa među ranijim presudama Haškog tribunala.\nDodik je istakao da je misija Haškog tribunala bila da obezbedi pomirenje, ali da je sada došlo do toga da je ono još neizvesnije i gotovo nemoguće.\nIstakao je da Republika Srpska već dugo nema poverenja u Haški tribunal, a potvrda toga jeste i kazna doživotnog zatvora za prvog predsednika Republike Srpske.\n„Mnogi na ovim prostorima su mislili, kada je formiran Haški tribunal, da će biti osigurano neko poverenje autoritetom onih koji su ga formirali. Vremenom je to izgubljeno jer se ovaj tribunal u značajnom obimu bavio selektivnim pristupom“, rekao je Dodik novinarima u Banjaluci, prenela je Srna.


Bezbednosna orijentacija Srbije | Ambasada Republike Češke u Beogradu\nHome > Kontaktna ambasada NATO > Aktuelnosti i dogadjaji > Bezbednosna orijentacija...\nU petak, 27. maja, u organizaciji fonda TransConflict Serbia, održan je Okrugli sto povodom objavljivanja Zbornika tekstova pod nazivom „Nova Srbija, novi NATO – vizija budućnosti za 21. vek“.\nTom prilikom je okupljen značajan broj istaknutih gostiju, predstavnika akademske zajednice, nevladinog sektora i istraživačkih institucija.\nG-din Milan Karagaća, član Foruma za međunarodne odnose Evropskog pokreta u Srbiji, je ukazao na potrebu za promenom u samom načinu na koji se o NATO-u razgovara u Srbiji, koji je još uvek a priori pozitivan ili negativan. G-din Karagaća je naglasio da „njegov stav nije afirmativan u smislu da bezrezervno treba da uđemo u NATO“, već da je potrebno kritički analizirati sve aspekte i zauzeti pragmatičan stav u pogledu definisanja nacionalne bezbednosne strategije i opredeljenja. G-din Karagaća je podsetio da su „međunarodni odnosi u današnje vreme mnogo dinamičniji nego pre, te da ni NATO danas nije ono što je bio nekada.“U tom kontekstu je neophodno definisati državne interese i strateške prioritete, te „postati deo sistema kolektivne bezbednosti, bez obzira o kojem sistemu je reč“.\nDiskusiju je nastavila g-đica Jelena Petrović,doktorant na King’s College, London, konstatacijom da u javnom diskursu u Srbiji ne postoji dovoljno informacija o tome šta NATO zaista podrazumeva i šta kao organizacija nudi, već je naprotiv taj diskurs sveden na geostrateška i vojna razmatranja. G-đica Petrović je poseban akcenat stavila na civilni elemenat u funkionisanju NATO-a, naročito u upravljanju krizama, objasnivši da je koncept upravljanja krizama uveden ’90-ih godina kao oruđe prevencije kroz politički pritisak. „Novina u novom strateškom konceptu NATO-a jeste što je upravljanje krizama sada dobilo na važnosti i izjednačeno je sa odbrambenom funkcijom i kolektivnom bezbednošću.“ Koncept krize je takođe proširen, te uključuje i krize proistekle iz ne-vojnih i socioekonomskih pretnji, što znači da je potreba za formiranjem civilnih kapaciteta za odgovor na takve krize još veća. G-đica Petrović je zaključila da je to zanimljiv sled, jer „NATO do sada nije imao uspeha u suočavanju i detektovanju kriza, npr. sajber-krize u Estoniji, kao ni trenutne krize na Bliskom Istoku… Stoga, postavlja se pitanje da li NATO smatra da može biti uspešniji u toj ulozi od UN i EU? Da li želi da bude posrednik ili je reč naprosto o padu važnosti funkcije odbrane i načinu za obezbeđivanje opstanka?“ Naprotiv, „NATO nije bio nesvestan sopstvenih grešaka i loših iskustava“, tako da novi Strateški koncept sada sadrži 2 mehanizma – prvi je sveobuhvatni pristup kroz koordinaciju državnih institucija u reagovanju na složene situacije (Samitu u Rigi, 2006), a drugi je mehanizam je globalna povezanost koja predviđa izlazak iz okvira saradnje uobičajene za politiku Saveza, gde se po prvi put uvodi civilni element, saradnja sa NVO i koordinacija pristupa u rešavanju kriza. Jedan od instrumenata je civil emergency planning (CEP), koji danas služi za koordinaciju i obezbeđivanje pravovremene upotrebe civilnih resursa. To bi moglo biti od velikog značaja za Srbiju u slučajevima kriza, gde bi NATO mogao da pruži pomoć, ali još veći potencijal za saradnju jeste razmena iskustava koja bi bila uzajamno korisna. Srbija bi mogla da uči iz dobrih i loših iskustava NATO-a, dok bi istovremeno mogla da prenese sopstvena iskustva o konfrontaciji sa NATO-om, itd. G-đica Petrović smatra da bi to „dovelo i do snaženja nezavisnosti Srbije u odnosu na druge aktere, jer bi unapređenjem sopstvenih kapaciteta Srbija smanjila zavisnost od pomoći sa strane, o čemu se u javnosti ne priča dovoljno“.\nG-đa Jelena Milić, izvršna direktorka Centra za evroatlantske studije (CEAS) je najpre pozdravila potpisivanje bezbednosnog sporazuma sa EU, kao jednu od najboljih vesti u poslednje vreme, kao i odlučnost vlasti da izruče haškog osuđenika, generala Ratka Mladića. Osvrćući se na izlaganje prethodnika, primetila je da „trend isticanja saradnje u sferi bezbednosti sa EU nije alternativa NATO-u, što je određeno politikom prema Kosovu kao i manipulisanjem javnog mnjenja. Misije EU nisu samo mirovne misije, malo se zna o institucionalnoj saradnji između EU i NATO, dok politika prema Kosovu dovodi do toga da Srbije neka strateška dokumenta ne shvata ozbiljno.“ G-đa Milić je podsetila da je svega mesec dana pre Lisabonskog Sporazuma usvojena strategija o nacionalnoj bezbednosti u kojoj nema ni reči o neutralnosti; hijerarhija bezbednosnih pretnji je izuzetno čudno postavljena, a kao glavna pretnja se smatra otcepljenje Kosova. S druge strane, Ambasador Ruske Federacije, Konuzin, je izjavio da bi srpski zvaničnici trebali da se odrede prema Medvedevljevom predlogu nove bezbednosne arhitekture, jer Rusija iz sopstvenih razloga otežava približavanje Srbije ka NATO-u, i time ucenjuje Srbiju.G-đa Milić je završila izlaganje pitanjem da li je neutralnost zaista izvodljiva alternativa?\n39 % (10217) Već sam je posetio/la\n33 % (8747) Planiram da je posetim\n28 % (7331) Ne razmišljam o tome da je posetim